09-08-2018 | 11:08 | Autor/Izvor: Naxi media-Belgrade Beer Fest PR\nOve godine će prvi put na tri bine biti održano 63 besplatna koncerta za pet dana tako da će posetioci uživati u ukupno 59 sati i 20 minuta muzičkog programa, koji će izvoditi oko 400 muzičara različitih žanrova i pravaca, što je apsolutni rekord festivala. Pored muzičkog programa, u šest programskih zona biće organizovani brojni drugi zanimljivi sadržaji, a na više od 80 štandova u ponudi će biti i preko 300 različitih pivskih ukusa proizvođača iz celog sveta.\nDa bi posetioci mogli da se prepuste svim čarima festivala i odgovorno konzumiraju sve pivske ukuse koje žele, organizator, u saradnji sa kompanijom Heineken Srbija, i ove godine, po šesti put realizuje akciju „Društvo, ko vozi kući?“, čiji je čiji je cilj promovisanje važnosti odgovorne konzumacije. Pored besplatnog prevoza do četiri ključne tačke u Beogradu, obezbeđeni su bezbedni dolazak i povratak za posetioce iz Novog Sada, Niša i Kragujevca. Posetioci festivala imaće priliku i da učestvuju u interesantnim i edukativnim aktivnostima na temu odgovorne konzumacije, koje ih očekuju na #EnjoyResponsibly zoni u okviru festivala. Za vreme trajanja festivala GSP Beograd obezbediće besplatan gradski prevoz od i do festivala sa četiri ključne tačke u Beogradu, a koji će biti usklađen sa radnim vremenom festivala. Posetioci će pre početka festivala biti informisani o redu vožnje gradskog prevoza, kao i o izmenama režima saobraćaja i redovnog gradskog prevoza u ulicama koje su u blizini festivalskog prostora.\nPored spiska izvođača i brojnih zanimljivosti, posetioce festivala i ove godine očekuje međunarodna razmena suvenira. Naime, kolekcionari iz Srbije, nakon prošlogodišnjeg početka uspešne saradnje sa Belgrade Beer Festom, organizuju Drugu međunarodnu razmenu pivskih suvenira (čaša, krigli, flaša, podmetača, etiketa, čepova, limenki, otvarača) u subotu 18. avgusta od 10 do 16h, na štandu Paulanera na Belgrade Beer Festu. “Članovi udruženja već devet godina posećuju slične skupove kolekcionara u svetu, a ovo je prilika da sve njih okupimo u Beogradu. Do sada su svoj dolazak potvrdili kolekcionari iz Bugarske, Grčke, Ukrajine, Poljske, Češke, Slovačke, Mađarske, Litvanije, a imamo i gosta iz Libana, koji prvi put dolazi u Srbiju. Očekujemo uskoro i potvrdu dolaska kolekcionara iz Italije i Hrvatske“, kaže Božidar Čolić, potpredsednik Udruženja srpskih kolekcionari pivskih čaša i suvenira.\nTagovi: koncerti i festivali desavanja u beogradu Belgrade Beer Fest


Kipriotis Aqualand Hotel - Psalidi - Kos - Grčka ostrva - Letovanje\nInternal Road, Kos 853 00, Grčka Grčka\nHotel se nalazi na oko 500m od plaže Psalidi, na uzvišenju (prelazi se ulica). Od centra grada Kosa udaljen je oko 4km, a od aerodroma oko 27km.\nHotelski sadržaj: recepcija, restoran, 3 bazena sa 6 tobogana, bašta, 2 bara, teretana, teniski teren (uz doplatu), parking.\nSobe: centralna klima (besplatno u periodu 15.06.-15.09.), TV, fen, mini bar, sef (uz doplatu), frižider, telefon, Wi-Fi (uz doplatu).\nNapomena: preporučuje se porodicama sa decom.\nAll inclusive (sve uključeno-doručak, ručak, večera-švedski sto(samoposluženje), grickalice, hladni i topli napici, lokalna alkoholna i bezalkoholna pića).


Putin i Netanijahu razgovarali o međusobnim odnosima i međunarodnim pitanjima\nIzvor: Vostok.rs, 09.Dec.2018, 11:09\nNetanjahuje obavestio Putina o detaljima vojne operacije izraelske vojske na granici između Izraela i Libana. Putin je, međutim, rekao da je važno osigurati stabilnost u tom regionu u skladu sa rezolucijom 1701 Saveta bezbednosti UN. Takođe, Putin i Netanjahu razgovarali su o saradnji Rusije i Izraela, a ruski lider je ocenio da je potrebno poboljšati saradnju u vojnom segmentu. S tim u vezi oba lidera su potvrdili važnost predstojećeg susreta između stručnjaka na nivou ministarstava odbrane dveju zemalja. Kremlj je saopštio i da su oni takođe razgovarali i o mogućnost njihovog novog susreta, iako nije precizirano kada bi to moglo da se dogodi.\nNoviMagazin.rs: Putin rekao Netnjahuu da se mora unaprediti vojna saradnja\nSrbijaDanas.com: Putin razgovarao sa Netanjahuom o Siriji, tražio mu JEDNU STVAR


Cipras predložio vanredni kongres Sirize u septembru\nM. D. 30. jula 2015. 14:23\nGrčki premijer Aleksis Cipras, pod pritiskom svojih stranačkih kolega iz vladajuće Sirize oko nepopularnog paketa pomoći međunarodnih kreditora, predložio je danas održavanje vanrednog kongresa stranke u septembru na kome bi se utvrdila vladina strategija.\n„Pozivam sve da podelimo političku odgovornost zarad jedinstva Sirize“, rekao je Cipras članovima centralnog komiteta vladajuće stranke.\n„Predlažem održavanje…vanrednog kongresa u septembru“, kazao je grčki premijer, a preneo AFP.\nCipras je naveo da ukoliko se članovi Sirize izjasne kasnije u toku dana protiv održavanja vanrednog kongresa u septembru, onda vladin plan o ratifikaciji paketa pomoći treba da bude stavljen na referendum unutar stranke u nedelju.\nGrčki premijer je istakao da postoji „apsurdna podvojenost“ u Sirizi, gde mnogi istaknuti članovi, uključujući bivše ministre glasaju protiv reformi, a vlada se oslanja na glasove opozicije kako bi obezbedila njihovo usvajanje u parlamentu.\n„U našoj stranci, ne postoje manji i veći levičari, manji i veći revolucionari“, poručio je Cipras.\n„Ukoliko cilj nije zajednički, nema smisla koegzistencija“, dodao je premijer, nagoveštavajući mogućnost rascepa u vladajućoj stranci.\nCipras se nalazi pod pritiskom značajne manjine u Sirizi koja kaže da sporazum koji je grčki premijer potpisao sa međunarodnim kreditorima u julu ide protiv vladinih obećanja protiv mera štednje.\nOko 30 poslanika Sirize odbilo je ovog meseca da glasa za reforme, a Cipras je u sredu rekao da su vanredni izbori opcija, ukoliko se sa ovakvim otporom nastavi.\nGrčka vlada je 13. jula pristala na mere štednje u zamenu za trogodišnji paket finansijske pomoći u iznosu do 86 milijardi evra, što je treći program spasavanja te države u pet godina.\nGrčki premijer ne spava i ne jede od previše posla


Kompanija Shell je nakon 40 godina istraživanja proizvela JEDINSTVENU GTL TEHNOLOGIJU\nOva tehnologija je primenjena na Shell ulja. I njom se prirodni gas prevodi u visoko kvalitetna tečna goriva, bazna ulja za maziva i druge tečne proizvode, koji se uobičajeno dobijaju iz nafte.\nŠta je ono što garantuje kvalitet?\nOva tehnologija zasnovana je na četrdesetogodišnjem istraživanju, razvoju i iskustvima, a u sam razvoj uloženo je preko 1 bilion dolara. Tokom razvoja celog procesa registrovano je 3 500 patenata. Postoje različiti način i proizvodnje tečnih goriva i baznih ulja za maziva. Konvencionalna mineralna ulja dobijena iz sirove nafte sadrže mnogo nečistoća, dok sintetička bazna ulja proizvedena po Shell-ovoj GTL tehnologiji garantuju potpunu čistoću.\nBazna ulja dobijena iz sirove nafte sadrže nečistoće koje se teško mogu ukloniti, a koje znatno umanjuju njihovu efikasnost. Iako se daljom rafinacijom do sintetičkih baznih ulja sadržaj nečistoća umanjuje, ipak se samo proizvodnjom baziranom na prirodnom gasu mogu dobiti bazna ulja koja praktično ne sadrže nikakve nečistoće.\nShell je prvi proizvođač maziva u svetu koji je rešio problem čistoće baznog ulja razvojem GTL tehnologije i tako prevazišao ograničenja u performansama koje nastaju kao posledica upotrebe baznih ulja dobijenih iz sirove nafte.\nShell ulja proizvedena na GTL bazi bolje podnose visoke temperature i bolje se ponašaju u ekstremno hladnim uslovima za razliku od baznih. Ona teško isparavaju, što rezultira ređe dolivanje ulja, a samim tim donosi i uštedu.


Aljoša Dabović osvojio srebro za Republiku Srpsku | Trebinje Danas\nČlan Džiju džicu kluba „Leotar“ Aljoša Dabović osvojio je srebrenu medalju za reprezentaciju Republike Srpske na Balkanskom prvenstvu i svjetskom kup za nade, koje je proteklog vikenda održano u Podgorici.\nUz srebreno odlučje u kategoriji kadeta do 60 kilograma, Dabović je izborio i nastup na narednom Evropskom prvenstvu u Bukureštu.\nZa selekciju Srpske nastupio je još jedan član trebinjskog džiju džicu kluba – Pavle Milošević koji se borio u istoj kategoriji.\nU konkurenciji 760 boraca iz 21 države nastupila su 24 takmičara reprezentacije Republike Srpske i ostvarili odličan rezultat osvojivši 10 medalja – jednu zlatnu, četiri srebrene i pet bronzanih.\nTakmičari Džiju džicu kluba „Leotar“ spremaju se za međunarodni turnir u Sarajevu, koji će se održati 21. oktobra, a u klub je u toku i upis novih članova.


MIGRANTI Archives | Ekonomist\nDržave EU počinju da vraćaju migrante u Grčku\nby Redakcija - 10/08/2017 10/08/2017 0\nDržave-članice Evropske unije počele su proces vraćanja migranata u Grčku, preko koje su stigli poslednjih pet mjeseci, pa će u toj zemlji biti razmotreni njihovi zahtjevi za azil. Prema pravilima EU, migranti treba da podnesu zahtjev za azil u prvoj članici u koju su stigli, medjutim to pravilo je zanemareno pošto\nŠvedska traži od svojih mjesnih uprava da migrantima obezbijede privremeni posao u okviru napora za smanjenje sve veće napetosti zbog njihovog priliva. "Vidimo brojne dobre inicijative u privatnom sektoru, gdje firme imaju veliku odgovornost kako bi se olakšao smještaj izbjeglica. Svakako je važno i da javni sektor preuzme svoj dio odgovornosti",\nKoliko će migranti koštati Evropu?\nEvropska komisija će razmotriti cijenu izbegličke krize koja bi mogla opteretiti budžete EU i njene članica, najavio je u Luksemburg, predsjedavajuća zemlja EU. “Zatražili smo od Evropske komisije da napravi ekonomsku i finansijsku analizu uticaja koji izbjeglička kriza ima i koji može imati”, rekao je ministar finansija Luksemburga, Pjer Gramenja, posle


Krov nad glavom za šest banjalučkih porodica Krov nad glavom za šest banjalučkih porodica\nKrov nad glavom za šest banjalučkih porodica\nObjavljeno: 14. 1. 2017 u 12:32h\nNovi krov nad glavom do kraja godine trebalo bi da dobije šest porodica iz Banjaluke čije su kuće uništene u poplavama i klizištima koji su Srpsku pogodili 2014. godine.\nIzgradnju ovih objekata finansiraće UNDP sa 325.000 KM kroz projekat Trajnog stambenog zbrinjavanja žrtava poplava i klizišta u BiH u partnerstvu sa entitetskim vladama, USAID-om i jedinicama lokalne samouprave.\nGrad je obezbijedio parcele na kojima će se graditi ove kuće, što je potvrđeno na posljednjoj sjednici Skupštine grada. Tada su usvojene odluke o osnivanju prava građenja za šest porodica kojima su u naselju Kuljani dodijeljene parcele na kojima će biti izgrađeni objekti.\nGrad i dalje ostaje vlasnik zemljišta, ali se ovim porodicama daje pravo izgradnje objekata bez naknade na period od 99 godina.\nU UNDP-u su rekli da će izgradnja kuća početi čim zemljište predviđeno za izgradnju bude stavljeno na raspolaganje korisnicima.\n“Uradili smo neophodne pripreme za nesmetan početak radova, što uključuje izradu projektne dokumentacije, odabir izvođača radova i nadzornog organa”- objasnili su u UNDP-u.\nPrecizirali su da je rok za izgradnju 120 dana.\n“Radi se o individualnim stambenim objektima čvrste gradnje koji će biti izgrađeni po principu “ključ u ruke”, a veličina će zavisiti od broja članova svakog pojedinačnog domaćinstva” – objasnili su u UNDP-u.\nNaveli su da će objekti biti opremljeni sistemom centralnog grijanja u kombinaciji sa solarnim kolektorima, uz primijenjene mjere za poboljšanje energetske efikasnosti.\nSvoje stambeno pitanje na ovaj način trebalo bi da riješe porodice braće Dragorada i Drage Šulića, čiju je kuću na Kočićevom vijencu, u kojoj je svako imao svoj sprat, uništilo klizište.\nDragorad Šulić je rekao da od oktobra 2014. godine žive kao podstanari.\n“Građevinski inspektor je proglasio kuću opasnom i morali smo da se iselimo” – naveo je Šulić i dodao da njihove porodice zajedno broje deset članova.\nRekao je da su od grada dobili obavještenje da su im dodijeljeni placevi za izgradnju, te da čekaju da se riješi procedura sa notarom.\n“Rečeno mi je da bi početkom aprila trebalo da počne izgradnja kuća” – rekao je Šulić.\nPoplave iz maja i avgusta 2014. godine su u Banjaluci napravile štetu od 74,3 miliona KM.\nOd tog broja na majske se odnosi 67,4 miliona maraka, s tim da je ukupna šteta na ličnoj svojini građana procijenjena na 21,5 miliona KM.\nŠteta od bujičnih poplava u avgustu iste godine je procijenjena na 6,94 miliona KM, od čega se 1,8 miliona KM odnosi na štetu koju su poplave pričinile domaćinstvima.\nNa području grada potrošeno je više od četiri miliona KM na sanaciju štete uzrokovane poplavama, kroz programe koje je implementirao UNDP.\nSredstva su uložena u obnovu kuća, rekonstrukciju i opremanje javnih objekata, te ekonomski oporavak poplavljenih domaćinstava i privrednih subjekata.


NBS priprema sistem za instant plaćanja - Bizlife.rs\nNBS priprema sistem za instant plaćanja\n18:09 Beograd, 01/06/2017\nGuverner Jorgovanka Tabaković izjavila je da Narodna banke Srbije upravo ovih dana uklanja jednu od najvećih prepreka, takozvani “interčejndž fi”, kao osnovni generator visokih provizija za trgovce kod kartičnih plaćanja.\nTabaković je, na otvaranju konferencije “Elektronska trgovina u Srbiji – siguran put za kupovinu na internetu”, istakla da je cilj tog skupa pružanje doprinosa daljem razvoju elektronske trgovine u Srbiji.\nIntenzivno radimo i na pripremi za uvođenje sistema za instant plaćanja, a uskoro ćemo objaviti još jedno zakonsko rešenje koje će doneti brže i jednostavnije menjanje banke i veću transparentnost provizija, rekla je Tabaković, navodi se u saopštenju.\nGeneralni direktor Sektora za platni sistem u NBS Dragana Stanić rekla je da plaćanje karticama u Srbiji čini manje od deset odsto novčanih transakcija. “Korišćenje kartica raste, ali stanje još nije zadovoljavajuće”, rekla je Stanić.\nVeliki trgovci prema njenim rečima dobijaju povoljnije provizije od banaka, a mali prodavci usluge elektronskog plaćanja slabije koriste ili troškove provizije prevaljuju na kupce.\nUčesnici konferencije, koja je organizovana u saradnji sa pružaocima platnih usluga koji omogućavaju plaćanje platnim karticama na internetu u Srbiji, ukazali su i na značaj sigurnog i bezbednog plaćanja na internetu upotrebom platnih kartica i na značaj kontinuirane edukacije građana.


Banca Intesa u poseti povređenom pripadniku MUP-a\nZahvaljujući pravovremenoj reakciji pripadnika Ministarstva unutrašnjih poslova Republike Srbije pljačkaši Banca Intesa ekspoziture u Ulici Braće Jerković 137b, su u najkraćem roku uhapšeni. Banca Intesa izražava žaljenje što je prilikom akcije hapšenja došlo do upotrebe vatrenog oružja.\nPovređenog pripadnika MUP-a, koji se oporavlja u Urgentnom centru Srbije danas su obišli i predstavnici Banca Intesa, koji su u ime Banke preneli želje da se što pre vrati svojoj porodici i obećanje da će ga maksimalno podržati u što bržem oporavku. U znak zahvalnosti na angažovanju, pokazanoj hrabrosti i brzoj reakciji Banca Intesa će nagraditi članove policijske patrole koji su neposredno učestovali u intervenciji.\n„Banka će nastavti da sarađuje na Projektu unapređenja tehničke saradnje sa Ministarstvom unutrašnjih poslova koji ima za cilj efikasniju saradnju i bržu interakciju između poslovnih banaka i Ministarstva, zarad unapređenja opšteg nivoa bezbednosti u zemlji. Verujem da ćemo zajedničkim naporima doprineti tome da se situacije kao što je ova danas, što ređe dešavaju“, izjavila je Draginja Đurić, predsednik Izvršnog odbora Banca Intesa prilikom posete povređenom policajcu.\nPljačka se desila jutros oko 09.20h kada su u ekspozituru ušla dva naoružana napadača. Nakon dojave od strane zaposlenih u ekspozituri, policija je odreagovala veoma brzo i pojavila se na licu mesta. Službenici Banke su u skladu sa predviđenim pravilima sarađivali sa predstavnicima MUP-a pružajući im sve potrebne informacije, kao i snimke koje su zabeležile sigurnosne kamere Banke.


Fitnes nije samo sportska disciplina u kojoj se putem specifične pripreme postižu vrhunski rezultati u estetskim i motoričkim karakteristikama takmičara, već i čitav pokret stvaranja zdravog stila života. Savremeni čovek želi da se oseća dobro, da dobro izgleda i da bude zdrav.\nU principu razume da je fizička aktivnost put da bi taj cilj ostvario. Ali kada želi da pronađe pravu aktivnost za sebe, postaje zbunjen mnogim ponudama u vidu različitih termina koje ne razume.\nKao odgovor na savremeni način života pun stresa, ali možda i kao odgovor na preterivanje u sportu, fitnesu i samo fizički pristup telu, pojavio se novi pravac u fitnesu iz pokreta zvanog – velnes (wellness). Velnes je holistički pristup zdravlju, stil i način življenja. To je proces stalnog poboljšanja psihičkog, fizičkog, duhovnog i duševnog zdravlja.\nCelovito zdravlje se postiže svesnim delovanjem na područjima telesne aktivnosti, zdrave ishrane, duhovnih aktivnosti, opuštanja, lepote kao i u kvalitetnom saživotu s prirodom i drugim ljudima.\nDanašnji velnes centri sadrže slične programe kao fitnes centri, s tim što se posebno obraća pažnja na ugodnost objekta, zdravstvene kontrole, „body and mind“ tehnike i dodatne sadržaje SPA programa. Kod nas ovaj izraz se još uvek nije skroz odomaćio pa se i dalje piše izvorno u engleskom obliku.\nCilj velnesa je da se čovek oseća dobro, a osećaće se dobro kad je fit, tj. kad redovno lagano vežba, ali i kada nađe vremena za druge stvari koje voli i kada ume adekvatno da se bori sa stresom, problemima, svojim emocijama i mislima.


USAID i ICT Hub pokreću pilot superklastere\nSuperklasteri, o kojima smo pričali i u Office Talks podkastu, su organizovani oko četiri tehnološka domena sa najvećim potencijalom za održivi rast u Srbiji: web3 i blokčejn tehnologije, gejming okruženje i virtuelna realnost, napredna rešenja u medicinskoj tehnologiji i biotehnologiji, i visoka tehnologija u poljoprivredi i industriji hrane.\nPostavljeni temelji za ubrzani razvoj srpske privrede\nKonzorcijumi iz sva četiri domena će sada početi da rade na ispunjavanju svojih ambicioznih ciljeva zarad postavljanja temelja za ubrzani razvoj srpske privrede. Pilot superklaster za gejming će se usmeriti na povećanje izvoza i gejmifikaciju oblasti poput obrazovanja, umetnosti, video produkcije i virtuelne realnosti.\nTim za web3 i blokčejn ima veliki cilj da u Srbiji napravi slobodnu zonu koja će privući najbolje inženjere iz celog sveta i postaviti Srbiju kao hab za razvoj inovacija. Klaster za poljoprivrednu tehnologiju će upotrebiti najmodernije tehnologije i digitalnu transformaciju kako bi se povećali prinosi i produktivnost u tradicionalnoj poljoprivredi. Na otvaranju superklastera, američki ambasador Kristofer Hil istakao je:\nŽelimo da talentovana radna snaga u Srbiji doprinese razvoju srpske privrede stvaranjem visoko inovativnog, tehnološki naprednog ekosistema koji vrhunske kompanije prepoznaju kao dobro mesto za rad i poslovanje. Želimo da pomognemo da najbolji i najtalentovaniji u zemlji ostanu, a da privučemo ljude koji su uspeli u inostranstvu da se vrate u Srbiju i investiraju.\nProjekat Srbija Inovira je veliki korak u pravom smeru i primenjuje model koji je nov za Srbiju – model superklastera – u cilju unapređenja potencijala. Videli smo da ovaj pristup funkcioniše u drugim zemljama i mislimo da je vreme da ga primenimo i ovde u Srbiji.\nUz sve navedeno, najznačajnije kompanije i organizacije iz industrije medicinske tehnologije radiće na transferu tehnologije i pozicioniranju Srbije kao regionalnog centra za razvoj inovacija u domenu zdravstvenih tehnologija.\nSrbija Inovira: sinergijom do uspona\nU februaru 2021. godine, u partnerstvu sa USAID-om, ICT Hub je pokrenuo projekat Srbija Inovira. Cilj projekta je da pospeši saradnju u najperspektivnijim oblastima nacionalne privrede, stimuliše tehnološke inovacije i time podstakne celokupnu privredu. Projekat će se realizovati kroz model superklastera – okvir koji je već dao značajne rezultate širom sveta.\nAkcenat je na saradnji pojedinačih činilaca sistema u stvaranju sinergijskog efekta i generisanju svojevrsnog uspona tehnoloških inovacija. Time bi se značajno poboljšali i rezultati celokupne nacionalne privrede. Ovim povodom, Aleksandra Popović, direktorka projekta Srbija Inovira, izjavila je:\nKao projekat vođen tražnjom, prvi korak ka jačanju privrede Srbije vođene inovacijama bilo je identifikovanje tehnološke oblasti sa najvećim tržišnim potencijalom. Sledeći korak bio je još izazovniji – pronalaženje pravih ljudi, izvanrednih talenata, naprednih kompanija i organizacija koje će znati kako da ovaj potencijal iskoriste.\nOkupili smo ih i tokom prethodnog perioda zajedno radili na razvoju čvrstih strategija i postavljanju tržišno orijentisanih ciljeva. Sa ponosom mogu reći da smo uspeli u ovoj misiji. Sada je pred nama još napornog rada. Cilj svakog pilot superklastera biće da zajedno radi na najznačajnijim izazovima u svojim oblastima – na infrastrukturi, saradnji i regulaciji, kao i na stvaranju novih vrednosti i mogućnosti. Želimo im sreću.\nNa osnovu rezultata ove faze pilotiranja superklastera, oblast koja ima najznačajniji pojedinačni potencijal će postati prvi srpski superklaster u 2023. godini. Nakon toga, pobednički domen će imati podršku u cilju ostvarivanja najbolje moguće pozicije na tržištu, a konačni cilj je potpuna samoodrživost superklastera u 2025. godini.


Predstava "Žene iz Troje" odigrana u Zvečanu\nPredstava “Žene iz Troje” odigrana u Zvečanu\nNakon uspešnog premijernog izvođenja u Gračanici, predstava “Žene iz Troje”, koja je rađena u koprodukciji Narodnog pozorišta iz Prištine, Narodnog pozorišta Timočke krajine “Zoran Radmilović” i Udruženja “Dunav fest”, odigrana je u Zvečanu.\nOvaj pozorišni komad urađen je po Evripidovom tekstu, u režiji Nebojše Bradića. Radnja ove drame je o posledicama nepotrebnog rata koji je srušio jednu kulturu, a drugoj naneo nenadoknadive gubitke može se događati svuda i u svakom vremenu, ističe reditelj predstave.\nKostimograf je Marina Vukasović Medenica, kompozitor je Zoran Erić, a za scenski pokret i govor pobrinuli su se Vera Obradović i Vlado Kerošević. Igraju glumci ansambala prištinskog i zaječarskog pozorišta, uz nekoliko spoljnih saradnika: Ivana Kovačević, Ana Bretšnajder, Milena Jakšić, Isidora Građanin, Igor Damnjanović, Nebojša Đorđević, Miloš Đuričić, Miloš Tanasković, Irena Stanković, Viktorija Arsić, Jelena Orlović, Tamara Tomanović, Olivera Bacić i Katarina Jeličić.\nOvaj pozorišni komad imaće priliku da vidi publika širom Srbije, na prestižnim letnjim festivalima: „Viminacijum fest“, „Novi TvrđavaTeatar“, „Teatar u tvrđavi“, „Nišvil Teatarski Festival”, kao i na “Antika festu”, krajem avgusta na Feliks Romulijani.\nPredstava “Žene iz Troje” realizovana je uz podršku Ministarstva kulture i informisanja Republike Srbije.\nnebojša bradić NPTK CK Zoran Radmilović pozorište predstava Žene iz Troje\nOmaž glumcu Desimiru Stanojeviću na “Zoranovim...\nTreće festivalske večeri u Zaječaru odigrana predstava...\n3. Festival malih pozorišnih formi u Zaječaru...\nPredstavom “Ovaj će biti drugačiji”...


KAMIONI NA BATROVCIMA ČEKAJU OKO DVA SATA! Saobraćaj u Srbiji umeren, veće gužve u gradovima! - Informer\nKAMIONI NA BATROVCIMA ČEKAJU OKO DVA SATA! Saobraćaj u Srbiji umeren, veće gužve u gradovima!\nTeretna motorna vozila, na izlazu iz zemlje, na graničnom prelazu Batrovci čekaju oko dva sata, a na prelazu Šid i Kelebija oko sat, saopštio je jutros AMSS\nPrema poslednjim podacima Uprave granične policije, na našim putničkim terminalima nema dužih zadržavanja od 30 minuta.\nAMSS napominje da često dolazi do formiranja dužih kolona vozila na ulazu i na izlazu iz Mađarske i tada zadržavanja mogu biti višesatna i duža u odnosu na zadržavanje koje vozače očekuje na našim graničnim prelazima.\nSaobraćaj na putevima u Srbiji je jutros umerenog intenziteta, dok se nešto veći broj vozila može očekivati na ulicama unutar većih gradskih sredina.\nMetereolozi za danas prognoziraju povoljne vremenske prilike, pa će vozače pratiti suvi kolovozi i dobra prohodnost puteva, ali ipak i pored pogodnih uslova za vožnju savetuje se veći oprez za volanom, najviše usled radova na mnogobrojnim deonicama.\nOd danas do srede, u periodu od 7 do 16 časova, izvodiće se radovi na mašinskom krpljenju udarnih rupa, na državnom putu I A reda broj 1, na deonici petlja ,,Horgoš“ - petlja "Subotica sever", u smeru Horgoš-Novi Sad.\nU toku izvođenja radova, saobraćaj će biti preusmeren sa srednje (vozne) saobraćajne trake na preticajnu saobraćajnu traku.\ngužve kamioni granični prelazi AMSS stanje na putevima\nGUSTO NA GRADSKIM ULICAMA, VAN GRADOVA UMEREN SAOBRAĆAJ! AMSS upozorava da se očekuju gužve narednih dana!


Ćuprija-Na prepunom trgu u Ćupriji, juče (1.1.2020) je Dženan Lončarević napravio spektakulranu prvojanurasku žurku.\nFoto: Turistička organizacija Ćuprija\nDa je Dženanov nastup bio odličan, govori i to da je, iako je mali grad po veličini, Ćuprija je juče bila prepuna, kako lokalnih meštana, tako i posetilaca iz drugih gradova širom Srbije, koji su ove zimske večeri bili na trgu da bi uživali u nastupu ovog vrhunskog pevača.\nMnoge je oduševio svojom spontanošću ali i profesionalizmom, jer je i na samoj probi pred nastup želeo da sve bude kako treba pa je i sam proveravao kako sve funkcioniše..\nIako je bilo hladno, to nije omelo nikog da se na trgu u Ćupriji okupi veliki broj njegovih fanova a bilo ih je oko četiti hiljade, ali isto tako i onih koji su iz znatiželje došli u ovaj mali grad, posle ovog nastupa su samo nosili kući odlične utiske.\nTačno u ponoć napravljen je prelep vatromet koji je sve oduševio a posle toga Dženan je nastavio sa nastupom.\nĆupričani, ali i svi drugi posetioci će o ovom nastupu dugo pričati , jer je bilo prelepo a s obzirom da je i naša ekipa bila sinoć na trgu u Ćupriji, nadamo se da i Dženan iz Ćuprije nosi slične impresije i da je zadovoljan nastupom u pomenutom gradu.\nVIDEO: VESNA VULIĆ\nA kako je u prethodnom tekstu dao izjavu za naš portal da ovo nije njegov prvi nastup u ovom pomoravskim gradu, posle ovog nastupa sigurni smo da će Dženan ponovo gostovati u Ćupriji.


Republikа Bugarska pomogla Bosni i Hercegovini u borbi protiv pandemije\nTajnica Ministarstva civilnih poslova Bosne i Hercegovine Biljana Čamur Veselinović boravila je danas u skladištu “Hercegovinalijeka” u Rajlovcu, gdje je sa predstavnikom Veleposlanstva Republike Bugarske u BiH Nikolom Nikolovom razgovarala o pomoći koju je Republika Bugarska donirala žiteljima Bosne i Hercegovine u borbi protiv pandemije.\nČamur Veselinović zahvalila je Ministarstvu vanjskih poslova i Ministarstvu zdravlja Bugarske, kao i veleposlanstvu te države u Sarajevu na donaciji 258.570 doza cjepiva Pfizer, koje su nedavno dopremljene u Bosnu i Hercegovinu, te podsjetila da je riječ o drugoj donaciji Bugarske žiteljima BiH. Prethodno je u kolovozu donirano 50.000 doza cjepiva Astra Zeneca.\nOvim činom, naglašeno je tijekom razgovora, Bugarska pokazuje svoj odgovoran odnos u borbi protiv pandemije i šalje poruku da BiH ima iskrenog prijatelja i partnera u naporima protiv širenja virusa i ekonomskog oporavaka BiH.\nTijekom razgovora, iskazana je spremnost za jačanjem bilateralnih odnosa u svim područjima u kojima nadležnost ima Ministarstvo civilnih poslova BiH.


Članovi Predsjedništva BiH razgovarali sa šefom diplomatije EU Josepom Borrellom - Novi Horizonti\nČlanovi Predsjedništva BiH razgovarali sa šefom diplomatije EU Josepom Borrellom\nDanas je održan online sastanak članova Predsjedništva Bosne i Hercegovine i šefa diplomatije Europske unije Josepom Borrellom.\nSaopćenje Predsjedništva BiH prenosimo u cijelosti:\n“Članovi Predsjedništva BiH i visoki predstavnik EU Borrell razgovarali su o aktuelnoj političkoj situaciji u regiji Zapadnog Balkana.\nZapadni Balkan će biti jedna od glavnih tema na sastanku Vijeća za vanjske poslove EU, koji će biti održan 10. maja u Bruxellesu.\nČlanovi Predsjedništva BiH su izrazili opredijeljenost za razvijanje dobrosusjedskih odnosa i regionalne saradnje, te podržali aktivno učestvovanje BiH u regionalnim inicijativama u skladu s načelima koja se primjenjuju u Europskoj uniji.\nU tom kontekstu pozdravljeno je usvajanje Ekonomskog i investicionog plana za Zapadni Balkan.\nOvom prilikom članovi Predsjedništva Bosne i Hercegovine su izrazili zahvalnost visokom predstavniku EU Borrellu na partnerskoj i aktivnoj ulozi u reformskim procesima.\nRazgovarano je i o narednim koracima koji su neophodni da bi BiH ispunila potrebne reforme za realizaciju 14 preporuka iz Mišljenja Europske komisije o zahtjevu za članstvo BiH u Evropskoj uniji. Naglasili su da je u ovom procesu obaveza svih nivoa vlasti da se pojačaju napori kako bi se provele reforme koje će poboljšati kvalitet života svih građana u BiH.\nVisoki predstavnik za vanjske poslove i sigurnosnu politiku EU Josep Borrell pozvao je članove Predsjedništva BiH na ubrzaniji rad na ispunjenju uslova iz Mišljenja Europske komisije, kako bi se postigao napredak na evropskom putu.\nNaglasio je da evropske integracije nemaju alternativu za BiH, kao i za ostale zemlje Zapadnog Balkana, i da će na tom putu EU nastaviti pružati podršku i pomoć.\nU kontekstu nabavke vakcina preko Evropske komisije a pod koordinacijom Austrije, Borrell je potvrdio da će Zapadni Balkan dobiti 651.000 Pfizer doza vakcina protiv koronavirusa, a najveći broj će stići u BiH, 214.000 doza”, navodise u saopćenju Predsjedništva BiH.\n← Human Rights Watch: Izrael čini zločin apartheida nad Palestincima\nMoja borba sa sihrom →\nAmina Isović-Bukvić objavila knjigu o životu u Saudijskoj Arabiji: Stogodišnja priča o životu Bošnjaka u pustinji\nMilorad Dodik pokrenuo marketinšku kampanju za “mirno razdruživanje”\n18. Aprila 2021. SANNY Litrić


Navaljni tvrdi da je otrovan preko donjeg veša\nTanjug 21. decembra 2020. 16:24\nLONDON – Ruski opozicionar Aleksej Navaljni izjavio je da je jedan ruski operativac, pripadnik ruske Federalne službe bezbednosti (FSB), pokušao da ga otruje nervnim agensom „novičok“ preko donjeg veša.\nKako se navodi, Navaljni se navodino čuo telefonom s dvojicom agenata FSB-a koji su navodo pokušali da ga ubiju, međutim, jedan je odmah prepoznao njegov glas i spustio slušalicu, dok je drugi mislio da razgovara sa svojim kolegom i otkrio detalje.\nNavaljni se agentu predstavio kao Maksim Ustinov i tražio da sazna šta je pošlo po zlu u operaciji trovanja Navaljnog.\nNa taj način je ruski agent, navodi britanski portal, potvrdio da FSB stoji iza trovanja i da je otrov stavljen sa unutrašnje strane Navaljnevog donjeg veša, a agent koga je Navaljni zvao navodno je u razgovoru priznao da je on kasnije preuzeo veš i uklonio sve tragove otrovnog agensa.\nAmerički portal Belingket je prošle nedelje objavio da je najmanje osam pripadnika FSB-a odgovorno za trovanje Navaljnog.\nNavaljni je navodno otrovan „novičokom“ 20. avgusta dok se vraćao iz Sibira, a par dana posle toga prebačen je u Berlin gde se i danas nalazi.\nMoskva negira da je umešana u trovanje Navaljnog i traži dokaze da bi pokrenula istragu, kao i da sumnja da je Navaljni otrovan u Berlinu.


Festival mladih talenata grada Beograda — Dobri razlozi — Lovesensa.rs\nPrvi dan festivala počeće u 20h u Galeriji Artget, a publici će biti predstavljen program festivala, takmičari, kao i dosadašnji uspešni talenti Fondacije, koji su postigli vrhunske rezultate na polju umetnosti, nauke i sporta. Te večeri će nastupiti i Milun Šunjarević, jedan od mladih talenata Fondacije.\nZvaničan takmičarski program će započeti na sceni „Raša Plaović“ Narodnog pozorišta u Beogradu u 20 h. Takmičarskom delu prethodiće nastup hora Dečjeg kulturnog centra Beograda.\nFondacija za mlade talente grada Beograda i Udruženje Momentum, u saradnji sa Kulturnim centrom Beograda, Narodnim pozorištem u Beogradu i Institutom za umetničku igru, po drugi put organizuje Festival mladih talenata grada Beogradapozorištem u Beogradu i Institutom za umetničku igru, po drugi put organizuje Festival mladih talenata grada Beograda.


Zaposleni u RS-u ostali bez općeg kolektivnog ugovora | Poslovnisvijet\nZaposleni u RS-u ostali bez općeg kolektivnog ugovora\nDatum: April 20, 2016\nU Republici Srpskoj prestaje da važi dosadašnji opći kolektivni ugovor.\nDanašnji pokušaj dogovora predstavnika vlasti i socijalnih partnera da postignu dogovor o novom dokumentu koji reguliše posebna prava radnika je propao.\nNakon sastanka sa socijalnim partnerima, potpredsjednik entitetske vlade Anton Kasipovović rekao je da su date određene inicijative o tome kako prevazići postojeći vakuum, s obzirom na to da prestaje važenje postojećeg općeg, ali i granskih kolektivnih ugovora.\nPredsjednica Saveza sindikata RS-a Ranka Mišić predložila je da se produži važeći opći kolektivni ugovor, kao i granski, na rok za koji se dogovore socijalni partneri i u kojem se mogu dogovoriti novi dokumenti.\n“Nijedan radnik u RS-u ne smije ostati uskraćen za ono što je ustavno i zakonsko pravo, ali sutra ipak ostaju, ako ne postignemo dogovor”, upozorila je ona.\nPredstavnik Unije udruženja poslodavaca RS-a Saša Trivić smatra da to što danas prestaju da važe opći i posebni ugovori u RS-u neće proizvesti ništa spektakularno, jer nikome, kaže, nije u interesu da diže bespotrebne tenzije.\n“U narednih mjesec do dva sigurno ćemo doći do opšteg kolektivnog ugovora i da će sve ići svojim tokom”, uvjerava Trivić.\nNajavio je za 27. april skupštinu ovog udruženja kako bi dobili ovlaštenja za nastavak daljih pregovora koji bi trebali da dovedu do potpisivanja novog općeg kolektivnog ugovora.\nU RS-u je prošlo 90 dana od usvajanja novog Zakona o radu, a u tom periodu nisu dogovoreni opći kolektivni ugovor, niti granski ugovori.\nOznake:BOSNA I HERCEGOVINAKOLEKTIVNI UGOVORREPUBLIKA SRPSKA\nPrethodna : Milkos – Uspješno poslovanje 12 godina, u planu nove investicije\nSlijedeća : Svečani početak priče – 28. Međunarodni sarajevski sajam knjiga\nNa kraju prošle godine javni dug 11,3 milijarde KM\nPoreska uprava RS: Za šest mjeseci naplaćeno 4,3 miliona KM


Fotografije najboljih učenika na bilbordima - Novi Sad\nFotografije najboljih učenika na bilbordima\n19:11:00 02.11.2018, Komentara: 0\nNovi Sad – Četvrti put za redom Udruženje za promociju društvene odgovornosti sprovodi akciju pod nazivom „Učim + znam = vredim“. Kao što smo navikli, u okviru nje će biti postavljene fotografije najuspešnijih novosadskih učenika, koji su u protekloj školskoj godini ostvarili najvažnije državne i međunarodne uspehe na takmičenjima iz oblasti nauke i umetnosti.\nZa sada je u Novom Sadu polepljeno 34 od 37 bilborda, jer do nekih bilborda plakateri ne mogu da dođu pošto su zagrađeni parkiranim vozilima i građevinskim mašinama. To su lokacije kod Spensa, na Bulevaru kralja Petra I preko puta Mašinske škole i kod novog Tržnog centra „Promenada“. Kako je navedeno na Fejsbuk stranici „Učim + znam = vredim“, oni će biti postavljeni u narednim danima. U naredne dve nedelje slični panoi biće postavljeni i u opštinama Sremski Karlovci, Žabalj, Srbobran, Bački Petrovac, Beočin i Temerin.\nGordana Ivković i z Udruženja za promociju društvene odgovornosti, najviše priznanja stiglo je iz oblasti programiranja i računarstva, mnogo nagrada doneli su učenici muzičkih škola, a novosadski đaci bili su uspešni i u takmičenjima iz fizike, srpskog jezika i jezičke kulture. Nagrade su dolazile i iz istorije, engleskog jezika, hemije i drugih naučnih oblasti.\nOvogodišnji odziv škola i broj prijavljene dece najbolji je od početka ovog projekta 2015. godine. U svih sedam opština ove godine biće promovisano više od 200 đaka, a u Novom Sadu biće promovisano 75 učenika koji su ostvarili rezultate na pojedinačnim takmičenjima kao i tri učenička hora.


"Dopingovani" cement iz Albanije potapa naše cementare?\nCementare iz okruženja, zahvaljujući podsticajima država, udvostručile su u poslednje tri godine plasman cementa u Srbiji. Uvoz cementa iz Albanije i Hrvatske od 400 hiljada tona, u rangu je godišnje proizvodnje jedne od tri domaće cementare, one u Kosjeriću. Koje su posledice toga i kako ih prevazići objašnjava direktor kompanije "Lafarž Srbija" Dimitrije Knjeginjić.\n"Reč je o trendu izazvanom time što se ne poštuje domaći proizvod, dok uvoznici uživaju beneficije koje imaju u svojim zemljama, a jedna od njih je pristup jeftinijem gorivu", kaže Knjeginjić i dodaje da je konkurencija u okolnim zemljama iz tog razloga u mogućnosti da bude jeftinija za 15 do 20 evra po toni cementa.\nOn ističe da je taj problem iz godine u godinu sve veći, te da je uvoz cementa u Srbiju gotovo dosegao nivo proizvodnje cementare "Kosjerić", a kao primer navodi uvoz cementa iz Albanije, koja daje subvencije na dizel gorivo, pa transport kao stavka u konačnoj ceni cementa za Albance ne postoji, iako ga prevoze na udaljenosti od 700 kilometara.\n"Mi imamo nelojalnu konkurenciju, a Vlada Srbije nije ništa uradila kako bismo i mi imali iste uslove privređivanja kao sve zemlje u okruženju", kaže Knjeginjić i dodaje da je neophodan uvoz alternativnih goriva jer je to jedini način da se domaća industrija suprotstavi uvoznicima.\nOn ističe da uvoznici učestvuju i u državnim projektima, te da je paradoksalno da država cement za njihovu realizaciju dobavlja iz inostranstva.\n"Ova situacija se odražava na direktne investicije koje zavisi od profitabilnosti, a osnovni problem je uvoz alternativnih goriva", ističe Knjeginjić i dodaje da postoje brojni primeri zemalja u kojima cementare rade 100% na alternativna goriva.\nOn objašnjava da se alaternativno gorivo dobija sagorevanjem otpadnog materijala, te da bi akcija u tom smeru imala i ekološki karakter.\n"Akcija bi imala ekološki ali i ekonomski karakter jer bi maksimiziranje proizvodnje na taj način podrazumevalo hiljade radnih mesta u domenu alternativnih goriva", kaže Knjeginjić i zaključuje da bi Srbija zasnivanjem industrije na alternativnim gorivima barem smanjila broj divljih deponija.


Sony GTK-PG10 bluetooth mini linija cena, cene Srbija, prodaja Beograd Novi Sad Niš\nSony GTK-PG10 bluetooth mini linija cene\ncena od 30.968,00 do 33.900,00 din | prodavnica (3)\nEPonuda nije internet prodavnica već Vam omogućava da brzo i lako nađete Sony GTK-PG10 bluetooth mini linija po najjeftinijoj ceni. Naš cilj je da kupci budu što bolje informisani o ponudi Sony mini linija GTK-PG10 bluetooth na tržištu Srbije. Vrlo lako nalazite željeni proizvod za kategoriju Mini linije cene, ne morate da lutate od sajta do sajta za Sony Mini linije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony GTK-PG10 bluetooth mini linija sa PRODAVCEM. EPonuda ne može da garantuje potpunu tačnost specifikacije i slika za Sony GTK-PG10 bluetooth mini linija. Pre kupovine, podatke za Sony mini linija GTK-PG10 bluetooth proverite na sajtu PROIZVOĐAČA.


OHR: Naredni koraci u najoptimalnijem trenutku\nTanjug 30. aprila 2021. 10:21\nSARAJEVO – Kada proceni da je najoptimalniji trenutak visoki predstavnik u BiH Valentin Incko će preduzeti naredne neophodne korake, saopšteno je iz OHR-a povodom probijanja roka Republike Srpske da odgovori na njegov zahtev o oduzimanju povelja pravosnažno osuđenima za ratne zločine.\n„Visoki predstavnik prati sve aktivnosti političkih subjekata kao i institucija u vezi sa svojim zahtevom da se pravosnažnio osuđenim ratnim zločincima oduzmu odlikovanja koja im je dodelila Narodna skupština Republike Srpske“, navodi se u saopštenju iz OHR- i dodaje:\n„Kada proceni da je najoptimalniji trenutak, u korist građana Bosne i Hercegovine i u funkciji pomirenja, preduzeće naredne korake“.\nTako je odgovoreno iz iz OHR na pitanje sarajevske N1 tv. o tome koji će biti naredni koraci visokog predstavnika, koji je početkom februara uputio pismo rukovodstvu NSRS i šefovima svih klubova zahtevajući poništavanje povelja dodeljenim Radovanu Karadžiću, Momčilu Krajišniku i Biljani Plavšić.\nNarodna skupština RS je poslednjeg dana pre isteka zadatog roka započela sednicu na čijem dnevnom redu je i Inckovo pismo, a njen nastavak je zakazan za maj.


.: Vodopadi Srbije - Vodopad Kopajkošare\nMesto veoma čudnog naziva,obiluje interesantnim prirodnim pojavama. Na jednom kraju Samar pećine uliva se ponornica. Iznad ulaza ove ponornice u pećinu nalazi se prirodni kameni most prerast .Nakon 5km toka kroz pećinu,ponornica izlazi iz pećine u vidu vodopada visokog oko 5 metara. Desno od vodopada je i ulaz u istu pećinu u kojoj je Milutin Veljković 1971 god. postavio svetski rekord boraveci u kontinuitetu 15 meseci u njoj bez ikakvog kontakta sa svetom.\nSamo nekoliko desetina metara desno od ulaska u pećinu postoji i pećinski sistem Jezava koji je pod zastitom države kao spomenik prirode.U neposrednoj blizini Jezave nalaze se izvori tople i hladne vode.Nekada je radila i vodenica na ovim izvorima koja je sada urušena i napuštena.Mesto koje ima šta da ponudi,lako je pristupačno i nalazi se blizu Niša i Svrljiga.


Spisak najzagađenijih gradova\n-\tPreporuka za osetljive grupe: izbegavati naporne aktivnosti u spoljašnjoj sredini. Preusmeriti obavljanje aktivnosti u zatvorenom prostoru dok se ne poboljša kvalitet vazduha.\nZagađenje u Srbiji i regionu izrazito danas\nKonkretno, u Sarajevu i Visokom vazduh je jutros okarakterisan kao opasan, podaci su stranice "Zrak.ekoakcija".\nVazduh u Ilijašu, sa indeksom kvaliteta 272, izmerenim jutros u 8.00 časova, okarakterisan je kao vrlo nezdrav, kao i vazduh u Zenici, gdje je indeks kvaliteta iznosio 235.\nLica sa respiratornim oboljenjima poput astme upozorena su da bi im mogli pojačati simptomi i intenzitet bolesti, dok se ostalo stanovništvo u ovim gradovima upozorava na povećanu verovatnoću negativnih posledica po respiratorne organe.\nBalkan kao crna tačka Evrope zbog zagađenog vazduha\nIndeks kvaliteta vazduha od nula do 50 je dobar, od 51 do 100 umereno zagađen, od 101 do 150 nezdrav za osetljive grupe stanovništva, od 151 do 200 nezdrav, od 201 do 300 vrlo nezdrav i više od 300 opasan po zdravlje, navodi se na stranici "Zrak.ekoakcija".


Kompaniji Telenor dodeljeno priznanje „Moj izbor"\nO TELENORU O NAMA DRUŠTVENA ODGOVORNOST TELENOR FONDACIJA NAGRADE I PRIZNANJA KOMPANIJI TELENOR DODELJENO PRIZNANJE „MOJ IZBOR"\nSeptembar 2014. – 30. septembra , u Skupštini grada, svečano su dodeljena priznanja „Moj izbor" za društvenu odgovornost. Kompaniji Telenor, ovo prestižno priznanje dodeljeno je za projekat „Internet za sve“.\n„Internet za sve” je naziv krovnog projekta koji uključuje veliki broj pojedinačnih inicijativa. Pokrenut je u cilju dostupnosti interneta za sve građane Srbije, povećanja informatičke pismenosti, promocije informacionih tehnologija, podsticanja kreativnosti i aktivizma građana u lokalnim sredinama.\n„Veza između dostupnosti interneta i informatičke pismenosti sa jedne strane, i stepena razvoja društva sa druge, je jasna i dokazana. Projekti koje smo realizovali u prethodnih godinu dana zasnovani su na snažnoj veri u savremene digitalne komunikacije i na pravi način pokazuju mogućnosti za unapređenje svakodnevnog života ljudi. Sve inicijative pokreću promene, a realizovane su u saradnji sa našim partnerima i stoga smo izuzetno ponosni na ovo priznanje. Iskreno se zahvaljujemo na ukazanom poverenju,“ rekla je Nevena Stefanović, direktorka korporativnih komunikacije i spoljnih poslova kompanije Telenor.\nOtvaranjem Internet centara širom zemlje omogućen je pristup besplatnom i kvalitetnom internetu za veliki broj građana. Pilot faza projekta započeta je 2009. godine na Vračaru. Do danas, računarskom opremom i internetom opremnjena je 31 institucija na teritoriji cele Srbije, od čega je 9 internet klubova pri opštinskim Kancelarijama za mlade.\nOvim projektom kompanija Telenor takođe doprinosi životu i radu društveno ugroženih grupa. Stoga je, za više od hiljadu osoba oštećenim sluhom zahvaljujći podršci Telenor fondacije otvoren Internet klub u prostorijama Gradske organizacije gluvih.\nPravi primer interneta dostupnog svima i u svakom trenutku predstavljaju Telenor internet parkovi. 17 internet parkova na raspolaganju je građanima i posetiocima u 8 gradova širom Srbije. Telenor internet parkovi unapređuju lokalni turizam pošto omogućavaju turistima da jednostavno i besplatno dobiju informacije o turističkoj ponudi ne samo grada u kojem se nalaze već i Srbije. Posetioci svoje pametne telefone, tablete, računare i druge uređaje povezuju na otvorenu bežičnu mrežu.\nInternet omogućava zajednicama da dosegnu milione ljudi, od zabave do otvaranja novih vidika kroz obrazovanje, od finansijskih usluga pa sve do mobilne zdravstvene zaštite. Stoga se trudimo da pomognemo upravo iz perspektive onoga u čemu smo najbolji – a to su kvalitetne telekomunikacione usluge. Kompanija Telenor kroz aktivnosti Telenor fondacije pruža podršku inicijativama koje lokalnim zajednicama, a naročito njihovim mladim stanovnicima, omogućavaju korišćenje svih prednosti pristupa internetu neophodnih za unapređenje lokalne ekonomije, i obrazovanja. Omogućavanjem pristupa internetu u opštinama širom Srbije podstičemo uključenje mladih u projekte namenjene razvoju i usavršavanju, učešće u lokalnim akcijama, kao i stvaranje radnih navika, kojim povećavaju šanse za pronalaženje zaposlenja.\nPriznanja za društvenu odgovornost, „Moj izbor“, dodeljuju se po četvrti put u organizaciji Udruženja „Moja Srbija“, uz podršku Grada Beograda, Kancelarije potpredsednika Narodne skupštine Republike Srbije, dr Vladimira Marinkovića i Privredne komore Beograda. Cilj ove akcije je isticanje kompanija, koje na odgovoran način posluju i brinu o svojim radnicima, životnoj sredini, lokalnoj zajednici i o društvu uopšte.


23/11/2019 - Ozonpress :: internet portal\n//23 novembra, 2019\nDvanaest stonoteniskih klubova iz svih delova Srbije učestvovalo je danas u Čačku na turniru – završnom kolu lige Srbije za osobe sa invaliditetom. Predsednik čačanskog Udruženja paraplegičara ističe da je ova godina bila naporna, ali i uspešna za mnoge članove koji se bave...\nU utorak, 26. novembra 2019.godine, navršavaju se dve godine, kako je osnivač i trener Karate kluba „Nemanja“ Zorana Kojić, izgubila život na putu ka Vrnjačkoj Banji. Njeni članovi, karatisti kluba „Nemanja“ su i ove godine napisali posvetu upravo njihovom treneru: „Dragi...\nPenzionisani policajac napisao knjigu o korupciji u Srbiji\n„Većina nas u Srbiji radije ćuti nego što bi dovela svoj položaj u opasnost – sa time politička korupcija računa“, kaže Siniša Janković, penzionisani policajac i autor knjige „Oči u oči sa političkom korupcijom“. DW: Radili ste kao policijski inspektor na...\nPrvi sneg u decembru\nPrvi sneg u nižim predelima Srbije očekuje se 8. decembra, ali će se zbog visokih temperatura odmah otopiti, najavljuju meteorolozi. Prema njihovim prognozama, prava zima sa mnogo snega i temperaturama ispod nule čeka nas tek od januara. Kako pokazuje dugoročna prognoz...\nDobrovoljno davanje krvi u srednjim školama\nCrveni krst Čačak saopštio je da će tokom naredne sedmice u srednjim školama u Srbiji biti sprovedena jesenja akcija dobrovoljnog davanja krvi, na kojoj će moći da učestvuju punoletni učenici. Akcija će se prvo spovesti u Tehničkoj školi u vremenu od 09:00 do 14:00 časova, zatim...\nSvakodnevno imamo dokaze da živimo u jednoj neslobodnoj atmosferi, da živimo u državi gde insitucije više ne postoje i da ih je preuzeo jedan čovek i zbog toga je bojkot najbrži put da se porazi aktuelni režim, poručili su danas u Čačku predstavnici Saveza za Srbiju (SzS)....\nNaredne sedmice počinje čišćenje kanala za navodnjavanje\nTokom naredne sedmice trebalo bi da počnu radovi na čišćenju kanala za navodnjavanje koji polazi kroz naselje Kej i to od ustave pa nekih pola kilometra nizvodno od ulice Milenka Nikšića. Načelnik Štaba za vanredne situacije u Čačku Bratislav Zečević, izjavio je agenciji MNA d...\nU ponedeljak i utorak u Domu kulture imaćemo nekoliko filmskih projekcija. DNEVNIK DIANE BUDISAVLJEVIĆ Hrvatska, Srbija, 2019, 89 min, biografski, drama Istinita priča o državljanki austrijskog porekla udatoj za lekara pravoslavne veroispovesti u Zagrebu, koja je za vreme Drugog...\nStoko gergovanska... Gerga ostaje gerga...\nDragi moj ovo je Srbistan ili Teheran...\nPranje je kad nesto iz nelegalnih tokova...


GPS Almaks, Author at Praćenje Vozila\nAlmaks GPS sistema integrisan je sa platformom Sixfold – namenjenoj domaćim i međunarodnim transporterima, za lakše praćenje kretanje vozila sa pošiljkom i procenom isporuke iste u realnom vremenu.\nSixfold pomaže najvećim svetskim kompanijama da dobiju tačne procene isporuke robe i da svi učesnici transportno-logističkog procesa mogu u stvarnom vremenu videte gde se pošiljka nalazi i u kojem je statusu. Najistaknutija karakteristika Sixfold platforme je upravo sistem predviđanja. To omogućava upozorenja u realnom vremenu o kašnjenjima i pomaže u planiranju isporuka na najbolji način.\nViše o platformi Sixfold možete saznati na ovom linku kao i na video klipovima u prilogu.\nGPS Almaks maj 26, 2020 BLOG\nAlmaks GPS video uputstva su kreirana kako bismo na praktičan način korisnicima pomogli da lakše i brže ovladaju Almaks GPS sistemom za praćenje vozila, ali ih i upoznali sa mnogobrojnim mogućnostima istog.\nNa našem sajtu, u kategoriji USLUGE, a podkategoriji GPS VIDEO UPUTSTVA možete pronaći sledeće tutoriale\nLogovanje i monitoring\nPutanje i poruke\nVozači, prikolice i putnici\nKorisnici i vozila\nGPS Almaks maj 12, 2020 BLOG\nBudite sigurni da sa službenim karticama nema malverzacija sa gorivom – Almaks GPS integrisan sa pumpama\nKorisnicima Almaks GPS sistema za satelitsko praćenje vozila je omogućeno precizno praćenje utakanja goriva sa pumpi Nis, Eco, Mol, Knez petrol i još mnogih drugih. Informaciju o utočenom gorivu dobijate u trenutku, dakle odmah nakon sipanja, što podrazumeva da nema više čekanja računa, i ručnog kreiranja exel tabela o utakanju goriva. Na ovaj način vrši se kontrola svakog sipanja goriva na pumpi i poređenje sa podacima o potrošnji goriva koje evidentira Almaks GPS sistem sa putnog računara, što korisnicima pruža potpuno kontrolu nad službenim karticama i otklanja mogućnost malverzacija od strane zaposlenih.\nPRECIZNOST U LITAR\nKorisnik na sistemu dobija izveštaj sipanja sa pumpe ( nije bitno koje je gorivo u pitanju dizel, benzin, tng itd ) gde mogu videti koja je litraža sipana, u koje vreme i na kojoj lokaciji. Sipanja korisnik vidi u izveštaju koji se može podesiti da stiže automatski u vremenskom interval koji se pethodno definiše ( 1 dan, nedelju, mesec..)\nGPS Almaks april 29, 2020 BLOG


N1: Nikolićevom mentoru najviše novca na medijskom konkursu u Novom Sadu\nBeta 10. novembra 2017. 09:40\nNakon kontroverznog prvog konkursa za sufinansiranje medija u Novom Sadu, na kom su najviše novca dobili nepoznati i novoosnovani mediji, objavljeni su i rezultati drugog, a na njemu je skoro četvrtina predvidjenog novca dodeljena firmi osnovanoj pre nekoliko meseci, čiji je suvlasnik bio mentor pri izradi master rada Tomislava Nikolića, objavila je Televizija N1.\n„Skoro četvrtina predvidjenog novca otišla je firmi Media info centar, osnovanoj svega nekoliko meseci pre konkursa, čiji je suvlasnik bio mentor na magistarskom radu bivšeg predsednika Srbije Tomislava Nikolića, a koja je novac dobila i na konkursu održanom u maju“, navedeno je u prilogu te televizije.\nReč je o Marku Cariću, osnivaču Privredne akademije i čoveku uz čiju stručnu pomoć je Tomislav Nikolić stekao zvanje mastera, a koji nikada nije imao veze s medijima, objavio je N1.\nFirma u kojoj je suvlasnik Media info centar na prvom medijskom konkursu u Novom Sadu za projekat je dobila tri miliona dinara, a istu sumu dobili su i pre nekoliko dana.\nCarić nije želeo da daje izjavu, a njegov partner u Media info centru Vladimir Jovanović rekao je da Carić, prema njegovim informacijama, nije član niti je blizak bilo kojoj političkoj stranci, već „jednostavno uspešan čovek“.\nN1 je naveo da je Carić bio i jedan od potpisnika podrške Aleksandru Vučiću na prethodnim predsedničkim izborima.\n„Iako je firma ovih poslovnih partnera bila uspešna i na konkursima u Baču, Beočinu i Titelu, na njihovom Jutjub (YouTube) kanalu nalaze se samo tri snimka, i to korporativna. Sam Jovanović, inače, jedan je od ljudi koje su predsednici opština u Srbiji najčešće birali kao člana komisija za dodelu sredstava za medije“, naveo je N1.\nIzmedju ostalog, bio je član komisije u Beogradu, gde je gotovo 80 miliona dinara podeljeno provladinim medijima i tek osnovanim firmama.\nGradonačelnik Novog Sada Miloš Vučević rekao je da veruje stručnosti komisije koju je postavio i da ne zna ko je sve dobio novac.\nU petočlanoj komisiji nije bilo nijednog člana prepoznatih medijskih udruženja, a od devet podržanih projekata, samo tri su zapravo mediji. Čak pet firmi koje su dobile novac su klasične marketinške agencije, a skoro svi su novac dobili i na prethodnom konkursu, naveo je N1.\nNajveća novinarska i medijska udruženja u Srbiji više puta su protestovala zbog načina na koji se raspodeljuje novac iz budžeta gradova i opština za sufinansiranje medijskih sadržaja od javnog interesa.\nOni su ocenili da se novac iz budžeta lokalnih samouprava deli gotovo isključivo medijima koji su bliski vlastima ili koji su „propagandne mašine vlasti“, dok u komisijama sede predstavnici neprezentativnih udruženja, koji novac gradjana dele „izmedju sebe“, što sve podseća na „udruženi kriminalni poduhvat“.


RTS :: Zapadnobalkanska ruta nije zatvorena\nSvet Zapadnobalkanska ruta nije zatvorena\nčetvrtak, 14. mar 2019, 14:25 -> 14:35\nU sedištu Evropske komisije u Briselu kažu da su poslednjih nedelja primećena povećana kratanja migranta i izbeglica kroz zemlje Zapadnog Balkana.\n"Ukupna situacija je stabilna još od postizanja sporazuma EU i Turske", ocenila je portparolka Evropske komisije Mina Andreeva.\nNa pitanje novinara odakle su migraniti stigli na Zapadni Balkan, odnosno da li su prethodno bili registrovani u nekoj od zemlaja članica, u Komisiji kažu da su u redovnoj konstultaciji sa svim članicama kako bi se rešavali eventualni migrantski pritisci i primenjivala pravila.\n"Normalno je da postoje kretanja duž zapadnobalkanske rute. Pozicija Evropske komisije je uvek bila ta da zapadnobalkanska ruta nije zatvorena", izjavila je portparolka Evropske komisije Mina Andreeva.\nAndreeva kaže da Evropska komisija zajedno sa Evropskom pograničnom i oblaskom stražom prati razvoj situacije u regionu i obezbeđuje potrebnu pomoć.\n"Trenutno imamo 125 graničara u regionu iz Evropske pogranične i obalske straže. Ukoliko bude potrebe, spremni smo da pojačamo tu podršku", navodi Andreeva.\nNajavila je da će uskoro biti finalizovani i sporazumi sa zemljama Zapadnog Balkana koji će omogućiti Evropskoj pograničnoj i obalskoj straži da učestvuju i po potrebi direktno upravljaju ugroženim granicama.


Oporavak Lepe Brene teče po planu : Crveni tepih\nOporavak Lepe Brene teče po planu\nLepa Brena, koja je prošlog vikenda provela tri dana u bolnici zbog problema sa zakrčenjem krvnih sudova, uspešno se oporavlja na Zlatiboru.\nPevačica je odmah posle napuštanja Instituta za kardiovaskularne bolesti „Dedinje” spakovala kofere i u društvu supruga Bobe Živojinovića i sinova Stefana, Viktora i Filipa odsela u velelepnoj vili nadomak bolnice „Čigota”.\n“Brena se odlično oseća i žao joj je što je njen problem sa zdravljem uznemirio celu porodicu, pa su se odmah svi spakovali i otišli na zajednički odmor”, piše Press.\n“Brena dosta vremena provodi u vožnji četvorotočkaša i dugim šetnjama sa Filipovom devojkom, poznatom glumicom Majom Mandžukom! Njih dve se često mogu sresti i u centru grada kako ispijaju kafu i sate provode u neobaveznom razgovoru”, kaže izvor blizak porodici Živojinović.


Predstavnici Javnog preduzeća "Elektroprivreda" BiH i Javnih servisa BHRT i RTV Federacije BiH potpisali su ugovor o naplati RTV takse putem računa za električnu energiju, što će biti iskazano na računima za potrošenu električnu energiju za avgust, saopštili su BHRT i RTV FBiH. Identičan poslovni ugovor biće ponuđen i ostalim domaćim elektroprivrednim preduzećima, te se očekuje pozitivan odgovor.\n"Uspostavljanjem ovakvog sistema naplate RTV takse, putem ugovora o poslovnoj saradnji sa elektroprivrednim preduzećima na teritoriji BiH, javni servisi bi uskoro bili spremni da odgovore tehničko-tehnološkim i programskim zahtjevima svih stanovnika BiH", navedeno je u saopštenju.\nNa taj način bi sistem javnog emitovanja, prvi put otkada postoji, "bio postavljen na poslovno zdrave osnove sa samostalnim i nezavisnim izvorom finansiranja", kako je to slučaj u svim uređenim demokratskim zemljama svijeta.\n"Poslovnom spremnošću da se uključi u ovaj model, `Elektroprivreda` BiH pokazala je izuzetno visok nivo društvene odgovornosti, te stvorila presudno važne pretpostavke da u poslovno osnaženim javnim servisima BiH i domaća preduzeća dobiju stabilnog i uticajnog partnera za razvoj svojih budućih poslovnih aktivnosti", poručili su iz BHRT-a i RTV FBiH.\nJavni servisi blagovremeno će informisati građane o detaljima prelaska na naplatu RTV takse putem računa za električnu energiju, uz napomenu da je do zvaničnog početka primjene ovog modela naplate na snazi obaveza aktuelnog plaćanja RTV takse, zaključno sa julom.\nIzvor: Nezavisne novine, 01.08.2017.


Kako digitalne tehnologije menjaju način funkcionisanja banaka? - Internet ogledalo\nYou are at:Home»News»Kako digitalne tehnologije menjaju način funkcionisanja banaka?\nBy Nina Kovacevic on\t 25.9.2019 News\nSavremene digitalne tehnologije menjaju biznis modele finansijskih institucija, donoseći im mogućnost da izazove globalne digitalizacije pretvore u šansu, povećaju konkurentnost i transformišu se u kompanije koje korisnicima pružaju dodatnu vrednost. Koraci na ovom putovanju kroz digitalnu transformaciju kreću od racionalizacije i automatizacije finansijskih procesa, do prikaza analize podataka i uvida koji omogućavaju bankama da donose odluke brzo i precizno i na taj način pružaju uslugu koja je uvek prilagođenu klijentu.\nU jednoj od najbrže rastućih banaka na našem tržištu, NLB banci, čija se korisnička baza rapidno uvećavala u poslednjih nekoliko godina, stvorila se potreba za rešenjem koje bi omogućilo da se transformišu postojeći modeli poslovanja, unaprede i ponude novi kanali usluge za klijente. Kako bi se\nbolje razumele potrebe klijenata, a samim tim i potpunije odgovorilo na zahteve tržišta, u banci je implementirano savremeno rešenje, zasnovano na Microsoft Dynamics 365 platformi i razvijeno u partnerstvu sa kompanijom Adacta.\n„Implementacija CRM-a je za nas mnogo više od same primene softvera koji nam je pomogao da unapredimo procese u banci na način koji doprinosi zadovoljstvu klijenata. Za nas implementacija CRM-a predstavlja promenu načina razmišljanja o marketingu, o prodaji, o upravljanju odnosima sa klijentima, uz korišćenje svih naših znanja i iskustva sa jedne i prednosti savremenih tehnologija sa druge strane. Sada možemo da na sveobuhvatan način sagledamo potrebe i želje naših klijenata i da na njih adekvatno odgovorimo“, izjavio je Branko Greganović, predsednik Izvršnog odbora NLB Banke Beograd, povodom uspešnog završetka CRM projekta.\nMicrosoft Dynamics 365 na globalnom tržištu poslovnih rešenja nalazi se u samom vrhu, zbog\nvelikog broja novih funkcija, kao i stepena integracije CRM i ERP koncepata, što je potvrđeno odličnim recenzijama i vrhunskim ocenama u mnogobrojnim istraživanjima.\n„Upotreba cloud usluga kompanije Microsoft na finansijskom tržištu nastavlja kontinuirani rast i razvoj, u skladu sa njegovim potrebama. Banke su danas zapravo IT kompanije i njihov uspeh zavisi od tehnoloških rešenja koja koriste snagu podataka, kako bi korisnicima ponudili integrisano iskustvo i usluge identifikovane na osnovu potreba svakog pojedinačnog klijenta. Naša digitalna platforma omogućava NLB banci da uspešno odgovori na ove izazove“ – istakao je Nenad Šljivić, tehnološki arhitekta iz kompanije Microsoft i dodao da će digitalna transformacija uneti značajne izmene u načinu na koji se razmišlja o podacima: “Inovativni pristup podacima, a samim tim i poslovanju, automatski doprinosi efikasnijem razvoju i isticanju na tržištu, gde ključni element podrazumeva – uvođenje novih vrednosti za klijente.“


Rebel Star - Blic Online\nRebel Star i Ana Ćurčin na Savamalskom kulturnom letu\nSastav "Rebel star" i Ana Ćurčin sa bendom nastupiće na sceni beogradskog Miksališta (Mostarska 5) u četvrtak 6. avgusta (21.00).\nPoslušajte nove pesme grupe "Rebel Star" uoči koncerata u Bečeju i Beogradu\nRebel Star, internacionalna rokenrol grupa koju predvodi Milan Glavaški, ima dve nove pesme i najavljuje koncerte u Bečeju i Beogradu, 10. i 11. oktobra.\nMilan Glavaški iz "Rebel Stara": Imamo hitičnu ploču za predstojeću zimu\nU susret večerašnjem koncertu u beogradsku klubu "Gan", frontmen internacionalnog benda "Rebel Star", Milan Glavaški, govorio je za "Blic" o pripremi novog albuma i povratku rokenrol korenima.\n"Rebel Star" sutra u Ganu\nInternacionalni rok bend "Rebel Star" nastupiće sutra u beogradskom klubu Gan. Promovisaće novi singl "Draga" i najaviti novi album.\nMilan Glavaški iz benda "Rebel Star": Prenećemo uživanciju na publiku\nU subotu 9. februara u Klubu Doma odmladine Beograda nastupiće dva benda - Rebel Star i My Buddy Moose.\nBend "Rebel Star" 12. oktobra u klubu "Gan"\nPoznati sastav "Rebel Star" će 12. oktobra će klubu "Gan" premijerno pred domaćom publikom izvesti pesme sa trećeg studijskog albuma koji je upravo objavljen za hrvatski "Dancing Bear", dok je zastupnik za Srbiju "Odličan hrčak".\nKultni američki bend "Richmond Fontaine" u Beogradu 23. marta\nKultni portlandski alt-country sastav Richmond Fontaine predvođen gitarom i glasom Vilija Vlotina nastupiće u beogradskom Gun Clubu u petak 23. marta (22h), a njihovi domaćini na koncertu biće Rebel Star.


Sport - datum: 2020-03-24 VRLO VJEROVATAN ODLAZAK SRPSKOG IGRAČA\nNapušta Rim - Sergej Milinković - Savić (Lacio) - Foto: Foto: TWITTER Sergej ide u London ?\nDva dana nakon objave da je Lacio spreman da ga pusti za 120 miliona eura, za Sergej Milinković Savića već se pojavio ozbiljan kupac. Kako prenose mediji u Engleskoj, vezni fudbaler rimskog kluba nalazi se na meti londonskog Čelsija. Menadžer Frank Lampard je zainteresovan za usluge ovog igrača koji je jedan od najstandardnijih u svom timu i veoma zaslužan za izvanredne rezultate koje je Lacio postigao u ovoj sezoni - do prekida šampionata usled pandemije korona virusa klub iz Rima zauzima drugo mjesto na tabeli Serie A, iza aktuelnog prvaka Juventusa.\nPotvrda ove informacije dolazi i iz Italije - list Il Mesađero piše da je menadžer Plavaca u dogovoru sa čelnicima kluba iz Londona spreman da pošalje bogatu ponudu u Rim jer je Sergej tip igrača koji je potreban njegovom timu za dejstvo ka golu rivala iz srednjeg reda.\nMeđutim, predsjednik Lacija Klaudio Lotito već je rekao da na ljeto neće pustiti reprezentativca Srbije za manje od 120 miliona eura.\nPored Čelsija, za Sergej Milinković Savića zainteresovan je i PSŽ - to su klubovi koji su u ovom trenutku najzainteresovaniji za angažman ovog igrača.


UPRAVA CARINA OMOGUĆILA ZBIRNO PRIJAVLJIVANJE POMOĆI\nU želji da pomoć što pre stigne do stanovništva ugroženog nedavnim poplavama, Uprava carina Srbije preduzima sve što je u njenoj moći da dodatno olakša carinske procedure. Stručnjaci Uprave carina su napravili listu robe koja se najčešće uvozi kao humanitarna pomoć i omogućili njeno lakše prijavljivanje za carinjenje.\nŠpediterskim kućama koje inače rade na izradi dokumentacije za carinjenje, posao je sada daleko lakši. Sva raznovrsna roba koja čini neku humanitarnu pošiljku morala je u dokumentaciji da bude predstavljena pojedinačno, a ova odluka omogućava da se ona predstavi zbirno. To znači da će vreme izrade neophodne dokumentacije biti znatno kraće, pa će samim tim i proces carinjenja biti ubrzan.\nOva odluka će se primenjivati samo privremeno, dok traje dostava humanitarne pomoći za ugrožena područja. Spisak robe koja je obuhvaćena ovom odlukom možete pogledati na sledećem linku http://www.carina.rs/cyr/Zakoni/svrstavanje%20humanitarne%20pomoci-cyr.pdf (ONLINE)\nIzvor: Vebsajt Uprave carina, 26.5.2014.


Britanska banka najavljuje protivtužbu\nFilijala banke "Standard Chartered" u Njujorku\nGeneralni direktor banke "Standard Chartered", optužene za pranje iranskog novca, kaže da su pretnje o oduzimanju dozvole nesrazmerne\nNakon eksplozivnih optužbi koje je agencija za finansijske usluge američke države Njujork iznela protiv banke „Standard Chartered“, britanska kompanija se brani pa čak nagoveštava i mogućnost protivtužbe protiv američke agencije.\nNakon što je njenoj reputaciji naneta značajna šteta i pošto su njene akcije izgubile četvrtinu vrednosti, banka „Standard Chartered“ odlučila je da uzvrati udarac. Agencija za finansijske usluge države Njujork tvrdi da je „Standard Chartered“ oprala 250 milijardi iranskog novca. Medjutim, britanska banka je juče dobila i izvesnu podršku od guvernera Banke Engleske Mervina Kinga.\nGeneralni direktor banke „Standard Chartered“, Piter Sends dao je i prvu izjavu za javnost, rekavši da je pretnja da se njegovoj banci oduzme dozvola za poslovanje u Njujorku potpuno nesrazmerna. On je rekao da suštinski odbacuje sliku koja je prikazana i da veruje da nema osnova za potez kojim se preti. Analitičar Kris Viler kaže da se dve strane ne slažu ni oko obima transakcija sa Iranom.\n„Mislim da su šanse za brzo poravnanje sada smanjene pošto imamo dve ušančene pozicije. Očigledno je da izmedju 250 milijardi dolara i 14 miliona dolara postoji velika razlika.“\nTakva procena odudara od prvobitnih predvidjanja da će „Standard Chartered“ platiti kaznu kako bi okončao celu stvar. Optužbe protiv britanske banke su svakako bile eksplozivne pošto je ta kompanija optužena da je „otpadnički igrač“ i da je je bila u dosluhu sa Iranom. „Standard Chartered“ sada nagoveštava da bi njegov pravni tim mogao da podnese protivtužbu protiv američke regulatorne agencije.\n„Ne postoji presedan u smislu da je banka tužila regulatornu agenciju. Mislim da se uglavnom radi o pretnji pošto su im akcionari verovatno rekli – ne možete da dozvolite da se ovakva stvar dogodi.“\nMnogi su u nedoumici i u pogledu političkih implikacija cele priče pošto američka regulatorna agencija iznosi optužbe protiv britanske banke. Neki, poput guvernera Banke Engleske, Mervina Kinga, takodje su optužili regulatornu agenciju države Njujork da nije uskladila svoj potez sa američkim federalnim regulatorima.\nZa razliku od mnogih drugih vodećih banaka, „Standard Chartered“ i dalje ostvaruje deo svojih profita u razvijenim zemljama. Vrednost njenih akcija se donekle oporavila ali su investitori očigledno zabrinuti pošto optužbe o poslovanju sa Iranom neće tako brzo biti zaboravljene.


Givova KITC48-0002 dečji fudbalski komplet dres - Idealno.rs\nPočetna / Dečija odeća i obuća / Odeća za dečake / Kompleti za dečake / Givova KITC48-0002 dečji fudbalski komplet dres\nPonuda prodavnice Stadionshop za proizvod Givova KITC48-0002 dečji fudbalski komplet dres . Ispravnost cene i podataka proveri na internet stranici prodavnice.\nod 1.655,71 DIN\nod 2.242,25 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Givova KITC48-0002 dečji fudbalski komplet dres i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Givova KITC48-0002 dečji fudbalski komplet dres i vidi da li ti odgovara ili pogledaj druge proizvode brenda GIVOVA. Opis i tehnički podaci proizvoda Givova KITC48-0002 dečji fudbalski komplet dres se mogu razlikovati od onih u internet prodavnici u kojoj obavljaš kupovinu. Givova KITC48-0002 dečji fudbalski komplet dres je dostupan u prodavnici Stadionshop po ceni, koja je navedena pored svakog prodavca u meniju "Prodavnice".\nGarantne uslove za Givova KITC48-0002 dečji fudbalski komplet dres proveri u prodavnici u kojoj nameravaš da obaviš kupovinu. Slika za Givova KITC48-0002 dečji fudbalski komplet dres je simbolična, zato se pre kupovine u prodavnici uveri da je proizvod isti.


Ovo je dogovoreno na sastanku predstavnika Ministarstva zdravstva Zeničko-dobojski kanton (ZDK), Federalnog ministarstva zdravstva, na čelu sa pomoćnicom ministra Vildanom Doder i direktorima domova zdravlja s područja ZDK-a, na kojem je prezentirana naredna faza informatizacije ambulanti porodične medicine.\nDogovoreno je da će domovi zdravlja, u ove dvije općine biti nosioci realizacije pilot projekta informatičkog uvezivanja ambulanti porodične medicine, a u kasnijoj fazi isti projekt bit će proširen i na sve ostale općine Kantona.\nPomoćnica federalnog ministra zdravstva Vildana Doder istakla je da je ZDK-a jedan od najkooperativnijih u realizaciji projekata koje vodi Ministarstvo zdravstva FBiH.\n- U zadnje dvije godine evidentno je da su napravljeni ogromni pomaci u oblasti modernizacije domova zdravlja. Ono što sada slijedi je nabavka informatičke i mrežne opreme, za koju je već raspisan međunarodni tender - kazala je Doder.\nPrema riječima ministrice zdravstva ZDK-a Senke Balorda sada predstoji jako puno aktivnosti, posebno u domovima zdravlja, jer se planira da sve ambulante porodične medicine budu mrežno uvezane.


Formula 1 se sprintom vraća kući – Sport\nU prethodnih mesec dana, zahvaljujući Evropskom prvenstvu u fudbalu, podsetili smo se zbog čega je publika neophodan element u svakom sportskom nadmetanju. Pun „Vembli“ doduše nije pomogao fudbalu da se vrati kući – pitali su se ipak nešto i momci u azurnim dresovima – pa ostaje da se vidi da li jednako dobro popunjen Silverston može da povrati barem malo ponosa Gordom Albionu u vikendu kada se Formula 1 vraća na mesto svojeg prapočetka.\nMalo šta u kalendaru Formule 1 zvuči tako dobro kao huk zadovoljne publike na legendarnoj stazi na granici Bakingemšajra i Nortemptonšajra dok lokalnim ljubimcima ide dobro.\nUrlik koji se juče prolomio iz desetine hiljada grla u trenucima dok je Hamilton osvajao prvu startnu poziciju, te gotovo jednako takav u znak podrške herojskim rezultatima koje iz očajnog Vilijamsa iz nedelje u nedelju izvlači Džordž Rasel ni malo ne zaostaje za ovacijama koje su dobijali Kejn, Sterling i ekipa svaki put kada bi neko od njih zatresao protivničku mrežu. Kao ništa drugo, to još jednom pokazuje koliko je Formula 1 u stvari lokalni, britanski proizvod.\nIako ni jedan tim više nije u većinskom vlasništvu britanskih kompanija i/ili lokalnih bogataša – po prvi put u istoriji Formule 1 – šest od deset timova je i dalje bazirano u gradićima kao što su Voking, Grouv, Brekli, u krugu čiji prečnik ne iznosi više od stotinak milja.\nSamim tim gro svake od ovih ekipa koje se ponosno takmiče pod tuđim zastavama je nepatvoreno britanski uz hiljade radnih mesta koja popunjavaju lokalci pa ni ne čudi toliko izražena navijačka strast za koju smo obično navikli da je rezervisana samo za sportove sa loptom.\nF1 uveo sprint\nI dok bi i sam taj narativ – o tome da li u takmičenju gde mašina često dominantnije utiče na konačni ishod od čoveka uticaj publike može biti baš toliko veliki – u nekom drugom trenutku bio dovoljno intrigantan da se oko njega isprede jedan solidan tekst, ovog vikenda sva priča počinje i završava rečju koju smo svi nasledili iz švedskog jezika: sprint.\nPočevši od danas, pa još dva puta ove godine na još uvek neobjavljenim lokacijama (mada sa velikom sigurnošću već sada znamo da će jedna biti Monca) Formula 1 će ponovo pokušati da dodatno začini spektakl izmenom pravila o kvalifikacijama. Nakon što je tokom prve četiri i po decenije način kvalifikacija bio gotovo nepromenjen (vozači su imali mogućnost da najbolje vreme postave u petak ili u subotu), od 1996. godine počinju eksperimenti sa različitim formatima sa ciljem da se i pre same nedeljne trke kreira uzbudljiv sadržaj koji će dodatno podići vrednost sporta\nU tom lutanju bilo je manje ili više uspešnih kreacija ali ono čega nikad nije bilo dobijamo baš danas, kada će se prvi put u istoriji, poredak na nedeljnoj trci određivati na osnovu plasmana na – subotnjoj trci?!\nU najkraćim crtama, novo pravilo kaže da se umesto drugog slobodnog treninga u petak voze klasične kvalifikacije iz tri dela, čiji ishod generiše startni poredak na subotnjoj sprint trci, a rezultat ove sprint trke će se koristiti za određivanje startnog poretka nedeljne trke.\nSprint kvalifikaciona trka je tako nazvana zato što će se voziti na relativno kratkoj relaciji od 100 kilometara, što je trećina dužine standardne trke (na Silverstonu tačno 17 krugova), a timovi će imati prilike da biraju mešavinu guma koju će koristiti.\nZa razliku od nedeljne trke, subotom neće biti moguće menjati gume pa se očekuje da ćemo dobiti kondenzovanu trku u kojoj se od vozača traži da sve vreme idu maksimalnom brzinom, bez kalkulacija. Kao dodatni začin, trojica prvoplasiranih će dobiti i, doduše skromne, bodove: 3 za pobednika, 2 za drugoplasiranog i 1 za najnižu poziciju na podijumu.\nKojeg baš i neće biti – rezervisan je za ishod nedeljne trke – ali ćemo dobiti specifičnu ceremoniju koja će, između ostalog, uključivati starinske vence od lovorovog lišća.\nFerstapen vozi sjajnu sezonu\nKada se podvuče crta, kao i obično u Formuli 1, može se pronaći gotovo podjednak broj razloga i za i protiv najnovije promene. Na plus strani je svakako gubitak jednog slobodnog treninga što bi u teoriji timovima trebalo da oteža optimalnu pripremu i time doprinese nepredvidljivosti konačnog rezultata.\nZatim sama činjenica da ćemo tokom vikenda imati dve a ne samo jednu trku. Dobro je i što su pravila takva da su vozači stimulisani da celu sprint trku odvezu bez ikakvih kalkulacija.\nPuritanci će ipak reći da novo pravilo fundamentalno menja duh takmičenja.\nPod jedan gubi se veoma važan element postizanja najboljeg vremena kao indikatora ko je najbrži vozač jer će se u istorijskim knjigama Pol pozicija pisati onome ko pobedi na subotnjoj trci a ne onome ko je bio najbrži na kvalifikacijama u petak. U eri ograničenih troškova na godišnjem nivou, subotnja trka će biti značajno skuplja od klasičnih kvalifikacija a neki veći udes bi mogao da ima i dalekosežne posledice na ishod nedeljne trke.\nSmatra se i da će nagrađivanje samo prva tri vozača demotivisati borbu za niže startne pozicije jer je rizik preticanja i sticanja za jedno mesto bolje startne pozicije u nedelju prevelik u odnosu na štetu koja može da nastane ako taj manevar loše prođe.\nNajjači argument kontra novog pravila se ipak odnosi na podelu bodova za subotnje kvalifikacije jer bi u teoriji moglo da se dogodi da rezultat sprint trke odluči ishod šampionata i pre nego što se u nedelju ugase crvena svetla na glavnoj trci.\nIskustvo nas uči da će ipak glavni argument za ili protiv novog pravila biti pre svega ishod ovog eksperimenta za vozača koji nam je drag. Ukoliko subotnja trka imalo pomogne Hamiltonu da Formulu 1 vrati kući, iz narandžastog kampa ćemo verovatno slušati žalopojke, jednako kao što će i her Volf biti najglasniji ukoliko sprint trka donese prednost Maksu.\nZbog toga bi makar mi, neutralni navijači, morali da novo pravilo dočekamo otvorenog srca, a zatim o njemu prosudimo ne već večeras, već tek kada ga budemo videli i treći put. Što ne isključuje pravo da o tome u međuvremenu malo i prodiskutujemo, možda već u sledećem tekstu.


Kuće i imanja po Srbiji od 5.000 do 8.000 evra\nDatum kreiranja nedelja, 17 jul 2011 15:45\tAutor Novosti\tImanja širom Srbije nude se po niskim cenama. Kompletno domaćinstvo sa kućama, pomoćnim objektima i pet hektara zemlje od 5.000 do 8.000 evra.\nNekretnine u srpskim selima trenutno mogu da se pazare po bagatelnim cenama, čak za samo 3.000 evra. Za napuštena ognjišta, međutim, gotovo da nema zainteresovanih.Cene uglavnom određuje blizina grada, starost i opremljenost zdanja, kao i površina placa. A velika mana udaljenih mesta ogleda se u lošoj saobraćajnoj povezanosti sa najbližom varošicom.Prema nezvaničnim podacima, svaka treća kuća u selima na severu Bačke je na prodaju, i to po bagatelnim cenama. U Subotici takođe ima dosta kuća, što starijih, što novoizgrađenih, koje traže novog vlasnika, samo što su one i do deset puta skuplje od domova u selima. Tako se, na primer, u Stanišiću može kupiti kuća sa dve sobe, dve kuhinje, okolnim štalama, svinjcima i čardacima za samo 6.500 evra. U Bajmoku kuća od oko 100 kvadratnih metara košta 18.000, dok za istu kvadraturu u gradu treba izdvojiti od 20.000 evra u Železničkom naselju do 88.000 evra u širem centru Subotice.VršacU 22 naseljena mesta u opštini Vršac ima nekoliko stotina kuća čiji su se vlasnici iselili i retko se, ili nikad, vraćaju. Većina tih kuća je na prodaju, a cene su mizerne - od 5.000 do 15.000 evra, dok je za novoizgrađenu prizemnu kuću, od sedam do deset ari okućnice, potrebno izdvojiti od 20.000 do 35.000 evra. Ipak, cene su mnogo niže nego u gradu. Primera radi, stara kuća u Vršcu košta isto kao potpuno nova u selu."Cene nekretnina su porasle u selima istočno od Vršca, zbog jačanja vinskog turizma. Slične cifre se mogu dostići i u selima ka Beogradu ili u naseljima prigradskog tipa, kao što su Pavliš i Vlajkovac. Tu su cene duplo veće nego u, recimo, Vatinu, selu na granici sa Rumunijom", kaže Božidar Vasilevski, vlasnik vršačke agencije za promet nekretnina “Bole”.Interesovanja za kupovinu malih imanja u okolini Vršca ipak ima. U poslednje vreme pojedinci ih uzimaju kao vikendice, a većina za stanovanje, jer je život na selu jeftiniji, a uslovi su ujednačeni sa gradskim. Gotovo sva naseljena mesta u vršačkoj opštini imaju asfaltirane puteve, pijaću vodu, organizovanu komunalnu uslugu, dobru električnu mrežu i telekomunikacionu infrastrukturu, a nekoliko većih sela je čak i gasifikovano. Jedino što udaljenijim selima predstavlja problem jeste nepostojanje redovnih autobuskih linija.Valjevo U Novom naselju, tri kilometra od centra Valjeva, kuća sa prizemljem i spratom, površine 150 kvadratnih metara, centralnim grejanjem i fasadom, pomoćnim objektom, garažom i sedam ari placa prodaje se za 48.000 evra. Na periferiji Valjeva, pet kilometara od centra grada, prizemna kuća od 140 kvadratnih metara, sa 34 ara placa, garažom od 24 i podrumom od 34 kvadrata, bunarom sa pijaćom vodom i cisternom staje 38.000 evra.Cene domaćinstava u okolini Valjeva kreću se od 10.000 evra pa do 80.000, poput seoskog domaćinstva na Petničkom jezeru sa kućom od 80 kvadrata, planski građenom, komfornom i uknjiženom, pomoćnim objektom, štalom, bunarom i hlebnom furunom, sve na 90 ari. Seosko domaćinstvo u Družetiću, dvadesetak kilometara od Valjeva i 10 kilometara od Koceljeve, sa tri hektara obradive zemlje, 60 ari voćnjaka u punom rodu, dva hektara hrastove i borove šume nudi se za 50.000 evra.Šabac Na šabačkom tržištu nepokretnosti više ne postoji nijedno pravilo, osim da je promet veoma slab. Vlasnica agencije “Studio M” Zora Marković kaže da u ponudi ima više kuća u centru grada, na periferiji, kao i seoskih domaćinstava, kojima je cena poslednjih godina drastično pala. Kvadrat se kreće od neverovatnih 50 pa do 500 evra, ako se izuzmu visokoopremljene kuće u užem jezgru."Solidna kuća od 80 kvadrata, novije gradnje sa grejanjem, može se kupiti za 30.000 evra. Ako sačekate zgodnu priliku, pa se vlasniku žuri radi dugova ili sve češćih odlazaka u inostranstvo, proći ćete duplo jeftinije", kaže Marković.Potraga za kućom, ipak, nije nimalo jednostavna. Šapčanka Slavica Perišić kaže da je posetila sve agencije, grad i prigradska naselja, uzduž i popreko. Smatra da cene nisu ni malo povoljne, pogotovo ako se nekretnina kupuje na kredit."Udžerica u kojoj ne može pristojno da se živi, sa malim dvorištem u centru grada, košta 36.000 evra. Opet, na Letnjikovačkom brdu gastarbajteri nude nameštenu kuću od 200 kvadrata, sa priključkom na gas, po istoj ceni. A, suštinski, obe prilike su nepovoljne", kaže Slavica.U selima u okolini Šapca domaćinstva sa okućnicom od 10 do 20 ari prodaju se od 3.000 do 4.000 evra. I pored tako niske cene, retko ko želi da ih kupi, pa su opustela i zarasla u korov.U Aleksincu osrednja kuća sa dva do tri ara placa u samom gradu staje između 15.000 i 40.000 evra. U poslednje vreme Rusi i Italijani kupuju cela domaćinstva u pojedinim selima.NišCene kuća sa placem na teritoriji Niša kreću se od 5.000 do 200.000 evra. Kako ističu u agenciji “Aleksić”, najviše para, od 150.000 do 200.000 evra, treba izdvojiti za kuću između 100 i 150 kvadrata u naselju Beverli hils.U seoskim naseljima osrednja kuća sa desetak ari placa može da se kupi od 5.000 do 15.000 evra (Donja Trnava, gde se najviše i traži), u Suvom Dolu kuća od 100 kvadrata staje oko 30.000 evra, a u Sićevu vikendica od 80 kvadrata i 10 ari placa košta od 15.000 do 20.000 evra. Ima sela gde se kompletno domaćinstvo sa kućama, ekonomskim objektima i pet hektara zemlje može pazariti od 5.000 do 8.000 evra.Leskovac i Vranje Promet nekretnina u leskovačkom i vranjskom kraju opao je za trećinu u gradovima, dok se u seoskim sredinama i ne pamti kada je neko dobro prodao ili pazario imanje. Solidno očuvana seoska kuća sa tridesetak ari okućnice u blizini veće saobraćajnice, recimo Grdelice ili Vučja, može se pazariti za 10.000 evra. Tako, recimo, u selu Priboju prodaje se kuća novije gradnje, kompletno opremljena, sa nameštajem i tehnikom, za 10.000 evra, ali kupaca nema.Još je gora situacija za seoska imanja u planinskim krajevima, koji praktično nemaju cenu, jer se niko ne interesuje da ih kupi.\nBEOGRAD - U javnoj upravi je...\tBEOGRAD - Opcija primanja no...\tBEOGRAD - Prema poslednjim p...\tTržišta\tWall Street: Indeksi pali oko 1 odsto 27 May 2015\tNEW YORK - Američki indeksi su u utorak relativno oštro pali zbog sve jačeg dolara i mešovitih makroekonomskih podataka.\nSrednji kurs 120,84 dinara za evro\nAzijske berze: Novi skok u Tokiju i Šangaju Beogradska berza: Nedeljni izveštaj 18-22. maj 2015.


U Vladu Srbije stigao predlog o uvođenju vaučera za kupovinu domaćih proizvoda malih proizvođača - Ozon Media\nUdruženje Moja Srbija uputilo je Vladi inicijativu za pokretanje akcije podele vaučera za subvencionisanu kupovinu domaćih proizvoda malih proizvođača iz Srbije, saopšteno je danas.\n– Podela vaučera za kupovinu domaćih proizvoda malih proizvođača zasnivalo bi se na višegodišnjem iskustvu stečenom tokom trajanja akcije podele vaučera za odmor u Srbiji – rekao je predstavnik tog udruženja Milan Ristić.\nDodao je da bi se u akciju uključile i lokalne samouprave, koje bi bile zadužene da organizuju proizvođače iz svog kraja i da obezbede centralizovanu prodaju njihovih proizvoda, dok bi se za ponudu robe koristile internet platforme.\nSrbija već nekoliko godina deli vaučere za odmor u zemlji, koji su subvencionisani iz budžeta sa 5.000 dinara po osobi.\nNajveći broj registrovanih komercijalnih poljoprivrednih gazdinstava, koja bi, kako se navodi, imala pravo da se prijave za učešće u akciji i da ponude svoju robu građanima Srbije, nalazi se u ruralnim oblastima ili u nerazvijenim seoskim sredinama.\nIstiče se da bi se izdvajanjem sredstava iz budžeta Srbije za subvencionisanu kupovinu njihovih proizvoda, pokrenuo razvoj tih oblasti, što bi u budućnosti dovelo do većeg interesovanja mladih za život i rad u tim krajevima.\n– Proizvodnja domaćih proizvoda zasniva se na stopostotnom korišćenju domaćih sirovina, pa bi sav novac koji se usmeri u njen razvoj ostajao u Srbiji i u veoma kratkom roku bi se vraćao u državni budžet, a sigurni smo da bi pokretanje ove akcije svake godine dovodilo do dvocifrene stope rasta kao u domaćem turizmu – rekao je Ristić.\nU udruženju Moja Srbija ocenili su da postoji i veliki broj građana Srbije u dijaspori, koji su zainteresovani za kupovinu domaćih proizvoda, a da je danas veoma lako i povoljno dostaviti robu iz bilo kog mesta u Srbiji, na kućni prag ljudi u rasejanju.


Lihvarenje podignuto na globalni nivo - Vijesti.me\nNovac koji dobijaju od "finansijskih institucija" služi za vraćanje dugova, dok je tu riječ ni o čemu drugome do o novim zaduživanjima, novim dugovima, koji će biti vraćani novim zaduživanjima, te tako u nedogled Edit\nBojan Jovanović 16. maj 2015, 18:20 ažurirano 4. april 2019, 16:31\nTakvo jedno sredstvo je nepriznavanje dugova koje je napravila prethodna vlast/vlada, to jest to bi bilo poništenje ili samotpisivanje dugova.\nDoduše, ni zajmodavci više ne mogu da pribjegnu onim drastičnim kontramjerama koje su se, nekada, podrazumijevale, kada je u pitanju nepriznavanje ili samootpisivanje dugova u nekoj državi (gdje je došlo do smjene vlasti i sl.).\nU naše dane, direktnu vojnu intervenciju i direktnu upravu uglavnom zamjenjuje jedan drugi način, koji se ponegdje u argou nazivlje „potapanje“.\nOno sa čime se, dakle, suočavaju savremene države i njihova domicilna stanovništva je lihvarenje za koje se, nekako najednom, ispostavlja da je podignuto na globalni nivo, da je postala ona najrealnija i skoro jedina sadržina globalne Realpolitik.\nKarl Polanji (novina)


IZUM: Šumadinac stvorio besplatnu struju!\nBez cenzure :: ...NAUKA I TEHNIKA... :: Elektronika\nNaslov: IZUM: Šumadinac stvorio besplatnu struju! Ned 25 Nov 2012, 22:03\nProfesor Vladan Petrović napravio solarno postrojenje koje šest meseci prikuplja sunčevu svetlost, a drugih šest akumuliranu energiju održava na 800 stepeni\nProfesor Petrović ponosan na izum\nBEOGRAD - Toplota za „dž“!\nOva tehnologija može da omogući da se cela Srbija 365 dana u godini greje samo pomoću sunčeve svetlosti, priča za Kurir profesor Vladan Petrović, koji je izumeo solarno postrojenje bez panela i postavio ga u Badnjevcu kod Kragujevca.\nPrema njegovim rečima, ostatak sveta za devet sati grejanja sunca može da zadrži tu energiju samo na dodatnih šest časova, i to na 400 stepeni. Zato su za njegovo postrojenje zainteresovano 19 zemalja, ali mu je interes da ovo postane srpska tehnologija.\n- To bi nam omogućilo da sami proizvodimo električnu energiju 24 sata, 365 dana u godini. I to tako da ovoj alternativnoj energiji nije potreban stimulans drugih elektrana koje rade na ugalj ili vetar - navodi Petrović i dodaje da bi ovakva investicija bila odličan doprinos srpskoj privredi jer bi se otvorilo oko 1.000 preduzeća koja bi mogla da proizvode ovu tehnologiju.\n- Za grejanje 50.000 stanova na gas za 20 godina vam treba 35 milijardi evra, a za grejanje na solarno postrojenje samo 200 miliona evra - naglašava on.\nMinistarstvo: Potreban je biznis plan!\nIz kabineta Ministarstva energetike, razvoja i zaštite životne sredine rekli su nam da su upoznati sa ovom tehnologijom.\n- Profesor Petrović treba da uradi biznis plan sa svim tehnoekonomskim parametrima sa terena. Tako bi potencijalni investitori, donatori i banke imali odgovarajuću sliku za realizovanje ovako značajnog projekta. Sredstva bi mogao da obezbedi u saradnji sa lokalnom samoupravom apliciranjem kod stranih fondova i banaka - rekli su u resornom ministarstvu i naglasili da podržavaju implementaciju projekta.


Nedimović: Očekujem deset odsto veći prosečan rod pšenice nego 2020. - Ekonomija - Dnevni list Danas\nPočetna » Vesti » Ekonomija » Nedimović: Očekujem deset odsto veći prosečan rod pšenice nego 2020.\nNedimović: Očekujem deset odsto veći prosečan rod pšenice nego 2020.\nMinistar poljoprivrede, vodoprivrede i šumarstva Srbije Branislav Nedimović rekao je da ove godine očekuje dobar prosečan rod pšenice i ječma.\n„Očekuje se da prosečan prinos pšenice po hektaru bude veći za više od 10 odsto u odnosu na prošlu godinu, kada je bio oko pet tona po hektaru“, rekao je Nedimović za RTS.\nDodao je da ga brine kukuruz, pošto nema dovoljno kiše, ali je dodao da ga raduje prognoza koja najavljuje padavine.\nGovoreći o protivgradnim raketama, Nedimović je rekao da je u poslednjih 27 dana ispaljeno više raketa nego cele 2015. godine.\n„Imamo 18.000 raketa, ispaljeno je oko 5.000, a ostalo oko 13.000. Centar na Fruškoj gori je potpuno automatizovan, već se vide rezultati automatizacije. Tamo su rezultati mnogo bolji nego kad su ljudi morali sami da ciljaju i gadjaju“, rekao je Nedimović.\nOn je rekao da protivgradnu zaštitu treba kombinovati sa osiguranjem i da za osiguranje država daje subvencije od 70 odsto za voćarske kulture.\nOn je najavio mogućnost snižavanja kapaciteta hladnjača da bi se omogućilo većem broju izvoznika da voće plasiraju na inostranom tržištu.\nDruštvo • danas 15:08\nIzmena režima JGSP-a sutra zbog komemoracije žrtvama Novosadske racije\nU Vranju novi rast broja dece obolele od korone\nMinistar građevinarstva, saobraćaja i infrastrukture Srbije Tomislav Momirović izjavio je danas da je brza saobraćajnica Iverak-Lajkovac veoma važan projekat za taj deo zapadne Srbije, koja će Valjevo povezati sa autoputem Miloš Veliki.\nEkonomija • danas 09:46\nNikezić (SSP): Radnici u Srbiji rade za najnižu platu i provode najviše vremena na poslu\nPredsednik Resornog odbora za privredu i finansije Stranke slobode...


Konte pozvao Putina da poseti Italiju: „Dugo niste bili kod nas“ - Sputnjik Srbija\n20:24 16 Jun 2021\nKonte pozvao Putina da poseti Italiju: „Dugo niste bili kod nas“\nPremijer Italije Đuzepe Konte pozvao je ruskog predsednika da poseti njegovu zemlju u najskorijoj budućnosti.\nItalija: Putin treba da sedi u „velikoj osmorci“\n„Ako mi dozvolite, ja bih započeo susret pozivom da dođete u Italiju u najskorijoj budućnosti. Dugo niste bili kod nas. Ne bih želeo da građani Italije pomisle da im ne posvećujete dovoljno pažnje“, rekao je Konte na početku susreta sa ruskim predsednikom.\nOn je ocenio da Rusiju i Italiju povezuju čvrsti odnosi u sferama kulture, ekonomije i trgovine.\n„Kao što ste pravedno ocenili, uprkos izazovima koje vidimo danas na međunarodnom planu, koje bih ja ocenio kao izuzetno delikatne, mi uspevamo da osiguramo kvalitet i obim naše saradnje“, istakao je.\nKonte je takođe rekao i da planira tokom posete Rusiji da oceni mogućnosti za dalju saradnju Italije i Rusije.\nposeta, Đuzepe Konte, Vladimir Putin, Italija\n20:22 Razmena poklona – Putinu avijatorke, Bajdenu pisaći pribor\n20:22 Zastrašujući prizor: Na hiljade paukova isplelo ogromnu mrežu /foto, video/


Predsednik Srbije Aleksandar Vučić objavio je na svom instagram nalogu video sa govorom na godišnjici osnivanja pokreta Nesvrstanih:\n– Dobro došli kući. Beograd je bio, jeste i biće ponosni domaćin svakom ljudskom biću koje u sebi nosi dušu mira. Uveren sam da Beograd, kao viševekovni simbol raskrsnice civilizacija, tačka kontakta i susreta između Istoka i Zapada, grad gde su se različite civilizacije, kulture i religije oduvek susretale, može da vas podstakne na dijalog i na izgradnju novih mostova saradnje. Naša želja jeste da odamo počast Pokretu ovim komemorativnim događajem, koji je u vreme blokovskih podela dao veliki istorijski doprinos stvaranju različite vizije sveta.\nAko želite da idete daleko, hodajte s nekim zajedno – poručio je predsednik Vučić.


Poklon ideje za osobu koja ima sve - Lux Life luksuzni portal: Moda, Stil, Trendovi, Kolekcije 2019/2020...\nPa ipak, kada su pokloni u pitanju, bilo da se radi o prazničnim ili rođendanskim, na ceni je uvek originalnost.\nNeophodno je zaista poznavati osobu koju želite da iznenadite neobičnim poklonom, kako ne biste došli u situaciju da, na primer, osobi koja ne voli da čita, poklonite knjigu ili neki predmet koji uopšte nije u domenu njenog interesovanja.\nPokloni se mogu poklanjati uvek, čak i kada nije posebna prilika, već samo imate potrebu da nekome pokažete koliko ga volite. Tada poklon za dečka, ili poklon za devojku mogu da budu i neka sitnica.\nNaravno “Poklonu se u zube ne gleda”, ali veoma je važno da se vaši najdraži obraduju vašem poklonu. Ukoliko je poklon originalan, reakcija neće izostati, a vi ćete bez i jedne reči shvatiti da li ste poklon pogodili ili omašili.\nPokloni mogu biti šaljivi, romantični, jednostavni, skupoceni, ekstravagantni. Njihova cena uopšte nije važna, sve dokle im je namena da nekoga pozitivno iznenade i obraduju.\nUkoliko tragate za originalnim poklonom, evo nekih ideja koje vas mogu inspirisati.\nPROČITAJTE SLEDEĆI TEKST: Najskuplja slika na svetu je izgubljena?!


Tag / EP u ženskom rukometu / Vesti online\nPetak 25. 6. 2021.\nEP u ženskom rukometu\nVestionline, Kurir 0 komentara\nRSS: Tomaševićeva pogrešila, jer je EHF odredio cene karte\nRukometni savez Srbije smatra da je srpska reprezentativka u rukometu Katarina Tomašević pogrešila kada je za "Kurir" izjavila da država nije učinila dovoljno da animira ljude da podrže...\nTomašević: Država nas minirala za karte\nGolman rukometne srpske reprezentacije Katarina Tomašević ogorčena je na državu Srbiju, jer smatra da je domaćoj publici trebalo da bude obezbeđena pristupačnija cena karata, kako bi mogli s...\nBeta 0 komentara\nEHF čestitao RSS na organizaciji Evropskog prvenstva\nPredsednik Evropske rukometne federacije (EHF) Žan Brijo, potpredsednik Arne Elovsen i generalni sekretar Mihael Viderer uputili su danas čestitke Rukometnom Savezu Srbije (RSS) na organizaciji...\nVestionline, Ag. 0 komentara\nPredsednik IHF zadovoljan sa EP u Srbiji\nPredsednik (IHF) Hasan Mustafa čestitao je predsedniku Rukometnog Saveza Srbije, Velimiru Marjanoviću na sjajnoj organizaciji Evropskog prvenstva.\nCG: Savetnik ministra vređao Srbe\nSavetnik za međunarodnu saradnju u Ministarstvu kulture Kulture Crne Gore, Argon Camaj ostaće bez posla zbog uvredljivih poruka koje je preko Fejsbuka uputio na račun Srba u Crnoj Gori i bivšeg...\nVestionline, B92 0 komentara\nTomašević: Krenule smo pravim putem!\nDan posle poraza od Mađarske u borbi za bronzu na Evropskom prvenstvu, golman rukometašica Srbije Katarina Tomašević rekla je da je naš nacionalni tim sazreo i spreman za velika dela.\nAdžić: Verovali smo sa možemo do titule\nVeliko slavlje i euforija u Crnoj Gori\nVestionline 2 komentara\nCrna Gora evropski šampion u rukometu\nŽenska rukometna reprezentacija Crne Gore osvojila je danas Evropsko prvenstvo u Srbiji, pošto je u finalu, posle dve serije produžetaka pobedila Norvešku sa 34:31 (12:11, 24:24, 28:28).\nBeta 5 komentara\nRukometašice: Žalimo zbog poraza\nReprezentativke Srbije u rukometu istakle su da je u porazu od Mađarske u borbi za bronzanu medalju na Evropskom prvenstvu zakazala odbrana, koja ih je krasila tokom celog takmičenja.\nVestionline, Beta 4 komentara\nEP: Srbija bez medalje posle produžetka\nŽenska rukometna reprezentacija Srbije nije uspela da osvoji medalju na Evropskom prvenstvu čiji je domaćin, pošto je danas u Beogradu posle produžetka izgubila od Mađarske sa 37:41 (33:33,...\nEP: Lekićeva najbolji plejmejker, Damnjanovićeva levi bek\nKapiten rukometne reprezentacije Srbije Andrea Lekić proglašena je danas za najboljeg plejmejkera, dok je Sanja Damnjanović najbolji levi bek Evropskog prvenstva.


Beta\t01.08.2018 10:38\nAstronomi i dalje pronalaze mesece kod Jupitera, 400 godina od kada je Galileo primetio prve mesece oko ove planete\nS poslednjim otkrićem 12 malih meseca, ukupan broj meseca oko Jupitera sada iznosi 79, što je najviše od bilo koje druge planete u našem sunčevom sistemu.\nPotvrda za deset meseca objavljena je danas, a dva su potvrdjena ranije.\nNaučnici su tražili predmete na obodu sunčevog sistema prošle godine kada su uperili teleskope u okruženje Jupitera, rekao je Skot Šepard iz Karnegi Instituta za nauku u Vašingtonu.\nOni su videli novu grupu predmeta kako se kreću oko gigantske gasne planete, ali nisu znali da li su to meseci ili asteroidi koji prolaze blizu Jupitera.\n"Nije bilo eureka momenta. Trajalo je godinu dana da se shvati šta su ovi predmeti", rekao je Šepard. Ispostavilo se da su sve to Jupiterovi meseci.\nMeseci nisu ranije primećeni jer su mali, prečnika oko jedan ili dva kilometra, rekao je astronom Garet Vilijams iz Medjunarodne unije astronoma.\nOn misli da Jupiter možda ima još meseca isto tako malih koji samo treba da se otkriju.\n"Mi ih samo nismo dovoljno posmatrali", rekao je Vilijams koji je doprineo da se potvrde orbite meseca.\nTim naučnika nazvao je jedan od meseca "čudakom" zbog neuobičajene orbite.\nŠepardova devojka setila se imena za taj mesec Valetude, po imenu čukun unuka rimskog boga Jupitera.\nValetudo se nalazi u dalekom spoljnom roju meseca oko Jupitera i kreće se u suprotnom smeru od kretanja roja ostalih meseca.\n"Ovaj mesec ide autoputem u suprotnom pravcu", rekao je Šepard.\nNaučnici veruju da su se meseci kao što je Valetudo i njegova braća pojavili ubrzo posle formiranja Jupitera. Planeta je verovatno delovala kao vakuum, usisavajući sve oko nje.


“Sigma Energy” u saradnji sa “LUKA BAR” AD POSTAVLJA NAUČNO-ISTRAŽIVAČKU PLUTAČU NA OTVORENOM MORU - “Luka Bar” AD / JSC Port of Bar\n“Sigma Energy” u saradnji sa “LUKA BAR” AD POSTAVLJA NAUČNO-ISTRAŽIVAČKU PLUTAČU NA OTVORENOM MORU\nHome Izdvajamo novost “Sigma Energy” u saradnji sa “LUKA BAR” AD POSTAVLJA NAUČNO-ISTRAŽIVAČKU PLUTAČU NA OTVORENOM MORU\nBy Hrvatin igor Izdvajamo novost 23/06/2022\nNaša kompanija potpisala je Ugovor sa firmom “Sigma energija” doo iz Slovenije, kojim se predviđa postavljanje naučno-istraživačke plutače (valografa) na otvorenom moru, sa južne padine brda Volujica.\nFirma „Sigma energija“ doo postaviće naučno-istraživačku plutaču (valograf) na otvorenom moru, na lokaciji sa koordinatama 42° 04.955′ N i 019° 04.266′ E, shodno saglasnosti Ministarstva za saobraćaj i pomorstvo – Direkcija za inspekcijski nadzor u pomorskom i unutrašnjem plovnom saobraćaju.\nNaučno-istraživačka plutača namijenjena je za ispitivanje i praćenje parametara talasa u unutrašnjim morskim vodama, morskih struja i za ispitivanje mogućnosti konvertovanja energije talasa u električnu energiju.\nSufinasiranje projekta „Sigma WEC – postavljanje i testiranje“ je od strane Evropske unije/Evropski regionalni fond za razvoj i Vlade Republike Slovenije. Navedenoj firmi izdat je Sertifikat “Seal of Excellence” od Evropske komisije 2019.godine, a Ugovorima o poslovnoj saradnji sa Zavodom za hidrometeorologiju i seizmologiju i Univerzitetom Crne Gore – Institut za biologiju mora, omogućiće se implementacija ovog značajnog projekta.\nOvim će „Luka Bar“ AD dati doprinos značaju korišćenja obnovljivih izvora energije u skladu sa savremenom tehnologijom u pogledu održivog razvoja.


Košarkašice BiH: Mala smo reprezentacija ali imamo veliko srce\nNa današnjoj konferenciji za medije uoči početka kvalifikacija za Evropsko prvenstvo u košarci za žene predstavljena je nova igračica bh. reprezentacije Lynetta Kizer, a selektor i igračice su iznijeli svoja očekivanja od predstojećih susreta.\nObjavljeno 18.11.2015 13:43\nProtivnice Bosne i Hercegovine ispod koševa su ženske reprezentacije Turske, Rumunije i Izraela, a sve utakmice na domaćem terenu igrat će se u Tuzli. Prvu utakmicu protiv Rumunije reprezentativke BiH igraju 21. novembra, dok 25. novembra u 20 sati u "Mejdanu" dočekuju reprezentaciju Republike Turske.\n"Lynettu smo prozvali Zineta Kajzerović čim je dobila bh. pasoš. Inače je iz Virdžinije, iz Sjedinjenih Američkih država, a igra u Galatasarayu. Što se tiče rada, imamo odlične uslove i na nama je samo da radimo. Očekuje nas težak posao i iako ćemo vjerovatno biti outsideri, svaku ćemo utakmicu igrati za pobjedu i, znajući da smo dali sve od sebe, čestitat ćemo protivniku ako nas dobije", izjavio je Goran Jovanovič, selektor bh. reprezentacije.\n"Generacija igračica koju sada imamo je sjajna i treba im podrška, ali i vrijeme, jer tokom četverogodišnjeg ciklusa one mogu postići značajan rezultat", rekao je Jovanovič, dodajući da očekuje da će se ravnopravno nositi sa svim protivnicama i pokazati da znaju igrati košarku.\n"Mala smo reprezentacija, ali imamo veliko srce, koje ćemo ostaviti na terenu, boreći se do zadnje sekunde, u čemu nam je potrebna i podrška publike", poručila je Deura.